R.I.P : Sian A Um Hrim Loh Football Minthang Taktak A Si Mi Maradona A Nunnak A Liam A Thih Ning Cu – Onlinenungak\nR.I.P : Sian A Um Hrim Loh Football Minthang Taktak A Si Mi Maradona A Nunnak A Liam A Thih Ning Cu\nBy admin on November 26, 2020\nFootball Icon pakhat a simi Argentina hmaikal hlun Diegl Maradona cu nizaan ah khan a nunnak a liam. Kum 60 a tlin ni tlawmpal lawng a si rih. Ruah loin a lungtur dai (heart attack) i a thi ti a si. – Atu Manchester City an hmaikal Aguero a nupi a pa a si.Barcelona, Napoli, Sevilla le an ram club zong ah a rak chuih. Argentina cu World Cup a lak pi hna.Teirial catial tu tial mi ka lak chawm mi asi’An page like le follow rak tuah piak ve uh.\nThawngpang dang relchap >>>>>\n𝐓𝐡𝐚𝐧𝐤𝐬𝐠𝐢𝐯𝐢𝐧𝐠 𝐁𝐢𝐝𝐞𝐧 𝐁𝐢𝐚𝐜𝐡𝐢𝐦𝐦𝐢: “𝐊𝐡𝐚𝐭 𝐥𝐞 𝐤𝐡𝐚𝐭 𝐬𝐢 𝐥𝐨 𝐢𝐧, 𝐕𝐢𝐫𝐮𝐬 𝐑𝐚𝐚𝐥 𝐭𝐮 𝐊𝐚𝐧 𝐃𝐨𝐡”\n“Covid-19 in US kan temtuarnak a caan a sautuk cang. Cucaah i thenhmalnak donghter a cu cang,” tiin US President-elect Joe Biden nih forhfialnak bia a chim. “American nih kan dohmi raal hi virus a si, khat le khat kan si lo,” tin Thanskgiving holiday i biachimnak a ngeih lio ah Biden nih a chim.\nUS ah virus a karh lei a panh cuahmah ko rih caah, cuhlan i holiday an chuah bangin cun tutan ah cun chuah lo dingin thazang a pek hna. Nov. 3 election phichuak a kupthal lehpiak dingin Trump nih amah a tanhtu pawl cawlcangh a fial hna.\nPennsylvania i Republican state legislators pawl nih an tuahmi puai ah White House a umnak hmun in Trump nih phone in biachimnak a ngeihpiak hna. Cu lio zongah cun election fir a tonnak kong tu le tu a vun nolh thiamthiam ko rih. “Hi election hi a khupthal kan leh a hau. Timh ciammam tein an firmi a si,” tiin a chim.\nPuai an tuahnak ah cun kal dingin timhlamh a si ko nain, a sihni Rudy Guiliani zong virus nih a tlunh ve cang caah, an let thanmi a si. Amah Guiliani tu cu a mipum hrimhrim in a vai tel thotho, tiah theih a si.\nElectoral college votes ah Biden nih fawizang ngaiin buan a co. Rian i chawnnak ding zong cu a tu hi an kalpi cuahmah cang. Key states i Trump nih tazacuainak a tuahmi vialte cu nihin tiangah cun hlawh a tlingmi a um rih lo.\nUS media nih Biden buan a conak kong thawng an thanh zarh 2 lenglo hnu ceu ah Wednesday ah khan China President Xi Jinping nih Mr Biden sinah a cawnglomhnak capar a vun kuat ve.\nAsinain, Russia President Putin, Mexican President Lopez Obrador telhchih in, vawleicung pumpi hruaitu tampi hna nih cun nihin tiang biaka an aang rih hna lo. “US election an tawlrelmi a dongh cikcek hlan lo cu cawnglomhnak ka langhter rih lai lo,” tiah Mexican President Lopez nih Wednesday ah khan a chim.\n𝐇𝐢 𝐯𝐢𝐫𝐮𝐬 𝐡𝐢 𝐤𝐚𝐧 𝐭𝐞𝐢 𝐤𝐡𝐚𝐰𝐡𝐦𝐢 𝐚 𝐬𝐢 𝐤𝐨 : “Nan President sinin biatak theih peng dingah ai tlakmi nan si dih hna, tiah ka zumh. Virus a karhsomi hi kan tlaihbawh, hmunhter a hau. Cu bantuk rian kongah cun doctors te le, nurse pawl le suul a pahtu hna cungah leiba tampi kan ngei…Kan citizens hawile cung zongah leiba kan ngei. Covid nih kan ngan a kan fahtertuk cang, a kan sunghtertuk cang, kan lungthin a hrawhtuk cang, minung tamtuk nunnak a kan lakpiak cang. Kan lungthin a kan thenhmal dih, kan thin a kan hunter, khat le khat a kan raalter phah. Virus donhnak kongah kan ram pumpi in kan thin lawng a phang chinchin cang, ti cu theih cio mi a si. Asinain, kan theih dingmi cu hihi a si – virus kan do, khat le khat kan i do lo,” tiin Biden nih a chim.\n“Kan ruangruh hi thir bangin kan fehter a hau, a lethnih in thazaang chuah kan hau, virus do dingin kan pum kan i pek than a hau,” tiin thazaang a pek hna. “Cun Thanksgiving puai nan tuah tik zongah fimkhur tein tuah u. Kei cu, mipi he vai ton i puai va tuah nak cha in cun, ka nupi Jill le kan fanu le a vapa ti vial lawngin puai kan tuah ko lai. A dang a tangmi kan chungkhar pawl cu kanmah bang cun hmetete in phu an i then ve lai,” tiin a chim.\nTu kum holiday hmang dingin khual a tlawngmi hna an miluzat hi ni kum lio nak in cun a zor ngai ko. Asinain, ngandamnak lei officials pawl nih virus kongah ralrinpeknak nolhcip in an thanh ko nain, American mipi lakin million tamtuk kaa dangah a ummi an chungkhar tong dingin khualtlawn an i thawh thotho ko hna.\n“Tinhmi caan chungah virus hi kan tei khawh te ko lai. Virus kan tei khawh ko, ti hi ka hngalh. Cucaah kan tei lai. Nunnak hi punghman ningtein a vun si than cang lai, tiah bia kan kamh hna” tiin Biden nih a chim.\n“Khat le khat lungthin i thenhmalnak khuacaan hna cu ceunak le lung i rualnak chungah an tlau dih te ko hna lai, tiah ka zumh,” tiin a chim.\nUS ah virus a karh chinchin ko nain, Thanksgiving holiday zong cu a vun i phua. Tuesday lawng i a thimi hi 2,000 an si than cang i, cucu May thla hnu in a zualhmabikmi dirhmun a si. US i a thimi hi 260,000 an si cang i, vawlei cungah a tambik an si, tiin Johns Hopkins University nih a chim.\n𝐑𝐢𝐚𝐧 𝐢 𝐚𝐩𝐧𝐚𝐤 𝐤𝐨𝐧𝐠𝐚𝐡 𝐳𝐞𝐢 𝐭𝐡𝐢𝐥 𝐝𝐚𝐡 𝐚 𝐜𝐚𝐧𝐠 𝐜𝐮𝐚𝐡𝐦𝐚𝐡𝐦𝐢 𝐚𝐧 𝐬𝐢? : Election in zarh 3 dengmang a rauh hnu ah, Monday in khan cun phungningte i rian i apnak thok dingin Trump zong a lung a tling ve cang.\nJanuary 20 i president office a conak dingah timhlamhnak a thok cang bangin, key government officials le fund hrang i an chiahmi dollar million tampi cu Biden nih a tak in a vun hman khawh ve cang lai.\nPresidential Daily Brief (biachimnak) zong a ngei kho cang lai – international lei in a rami hrocernak siseh, thil sining ai thleng tharmi pawl kong zong a theih khawh cang lai. Monday ah khin Aide Jen Psaki zong a hmasabik biachimnak a vun ngei kho cang lai. Cun, Biden a senior team kut ah cozah biathup pawl zong hromh an si ve cang lai.\nTuesday ah khan, a cozah sernak ah a herhmi rian 6 caah minung a thim hna. Cu hna lakah cun secretary of state le national security adviser zong an i tel. A economic team telhchih in hmai zarh lei ah khin a dang zung riantuantu pawl tampi rian a khanh rih hna lai, tiah theih a si. Minung ai thimmi a tamdeuh hi cu Senate nih a namhnehpiak ta hna an hau te lai. Chelsea Bawi\nAvoi Thumnak Stimulus Check : President Joe Biden nih Coronavirus ruangah harnak a tongmi hna chanhchuahnak caah\nAmerican cu Iran Nih Neuclear A Ser Timhmi Kong Ah Biden Cu Thinphang A si ko cang>>>>>>>>>>>>>\nPresident hlun Donald Trump cu house nih impeachment an tuah hnu ah Senate nih a dihdonghnak tazacuai ni a si cang\nPresident Hlun Donald Trump Nih Teinak A Co Than\nMyanmar Ralkap Caah Thawngpang Tha Lo A Si Cang US Nih Hma A Lak Cang Lai


PU TUM BIK LE OLIVIA NU CINZAH BIACHIM MI A CUAITHLAI NAK HODAH A DIK? – The Chinlung Post\nPU TUM BIK LE OLIVIA NU CINZAH BIACHIM MI A CUAITHLAI NAK HODAH A DIK?\nKan naunu Sui Hlei Tial ruakvuinak kongah Olivia Nu Cinzah le Thantlang No 3 khuabawi Pu Tum Bik nih an chimmi aidang veve. Van le Vawlei bantukin an chimmi an i thlau. Pu Tum Bik nih kan palh tuk lo riah Sui Hlei Tial ruak a khamtu hna a dirkamh hna. Olivia Nu Cinzah tunih cun nan palh cikcek tiah a ti ve. Hi konghe pehtlaiin Olivia Nu Cinzah nih atanglei bangin a ti.\nThantlang No 3 Khuabawi Pu Tum Bik kha Kawl Ek cu maw a ruh peng ko lai. Kawl ek ruk ka timi cu amah kha asi. Tum Bik kha a um lo cun rak au tiah atthuat chih (hi bia achim lio ahhin Pu Tum Bik cu achuak diam). Sui Hlei Tial ruak akhamtu hna kha khua hmanh in chuah hna ding asi. Kawlpawl nih aa kan dawttuk e, ahei ti ve. Chai bak in cheih ka duh.\nMirum fa cu si hnasehlaw lam tlum loin an chuak dih lai i, zuunngeihpar zong ceilak in an pek hna lai. Sifak santlai lo an si ruangah atubantuk in thil acan hi asi ko. Pastor zong nih ruak an tlunpi mi konghi an theih ding bak asi. Thantlang No 3 khuabawi Pu Tum Bik nangmah kha thatein rak i ralring. Hitluk ramkip aummi kan lung afah lio ah, kawl ek cu maw na ruh peng lai.\nCabia cun tlam atlin deuh lo caah an pahnih biachimnak video in kan vun langhter i, hodah adik in a hman deuh timi cu pumpak biachahnak ah ai hngat mi asi. Olivia Nu Cinzah biachim Video zoh a duhmi nih hika hi voikhat in hmehpiak law olivia nu cinzah biachimmi ngeih khawh asi .Cun Pu Tum Bik biachimmi zoh aduhmi nih hika hi voikhat in hmat law Pu Tum Bik nih a chimmi video in zoh khawh asi\nTHEIH APHU TAKTAK MI ATTHA KHO TUK: Tulio Chin Ramkhel he pehtlaihin a biapi tuk mi caabia MP Pu Lian Uk tial mi hi rel ve hrimhrim. 2020 Novmber 8 ah tuahding mi Ramkomh Kawlram bupi thimnak cu Boxing thonghnak kulhchung le paih buan kan zoh duh bantuk in vuleicungpi nih an conh ngai mi a si. Hi lio caan ah ramkomh Kawlram chung ah ramri kaupi a ngei mi Chin miphun kan um ve hi vawleicung nih an kan hngalhkhawh caah Chin Party min in MP an um lo le Chin ramkulh cozah an ser lo ah cun Kawlram chung ah Chinmi phun an um ve ti hi vawleicung nih hngalh khawhnak a um lai lo.\nCuti Chin miphun nih ramri kaupi he miphun nganpi kan si ve bu in vuleicung nih kan um an theih lo ahcun Lai miphun nih kan miphun kan thlau, kan kaltak, kan miphun sinak kan langh ter ngam lo, kan thuhnawh bantuk khi a si hnga. An miphun sinak a langhter ngam lomi cu miralchia miphun khua zei va hmanh a hrawng lomi lohtlau nih a hmel mi hna lawng an si. Chin miphun cu kan pipu chan in a ral a chia mi a lotlau lohlak va a hrawng mi kan rak si lo.\nKan pipu hna nih miphun dang le Mirang salcan an duh lo caah ralttha ngai in an ngeih mi hriamnam he miraang an rak doh hna. Mirang nih Chin miphun nih fak ngai in an doh mi hna an ruah tik ah a miphun le a ram ral a veng mi hi miphunpi ram ngei ral ttha mi an si ti in Kawlmi he kan pipu nih an rak ngeih mi Chinram ramri kha Mirang nih an kan cohlanpi ningin Chin ramri an rak hen. Cu ruang ah Kawlmi ram bantuk, Shan ram bantuk, Kachin ram bantuk in Colony ram pakhat in an kan uk.\nCu caah vuleicung Map (myepung cauk) tampi ah Chinram le Chin miphun min langsar ngai in a rak ummi kan si. Cu lawng si lo in vawleicung ralpi a dih hnu 1941 Atlantic Charter biakam, le Aung San Atlee biakam hna ruang ah Independence ram in a um kho tthan mi ram le miphun kan rak si. Asinain Panglong hna tlaknak in Federal in i-uk tti cioding hnatlaknak min kan rak thut ruang lawng ah Kawlmi ram he kan vun ipehtlaih hi a si. Cu tin rak si hlah she law, Kawl miphun he hin ramdang, miphun dang kan rak si. Atu zong Federal in i-uk tti cio ding cu tuah lengmang mi hi a si i Federal uknak phung lawng in Kawlmi ram he i uk tti ding lkan duh mi asi.\nKawl ralkap cozah kut toi kan miphun hloh ding an rak kan rawi ruang ah daite umter thiam lo an kan tei-hnek in an rakkanhrem tuk. Cu ruang ah a ing kho ti lo mi Chin miphun tampi inn ngei lo, lo ngei lo ramza kan vahvaihnak ah Chin miphun le Chin ram si-can ning, miphunpi kan rak si a theimi America ram nih an ram ah dornak an kan peek thawng in ramdang zong nih dornak an rak kan peek cio. Hihi kan pipu raltha hna nih an rak sermi Chin miphun huham ruang ah a si.\nVuleicung ramkip bawmhchanhnak hi khacan lio bantuk in kan herh zungzal mi asi. Cu tik ah hi mizapi aiawhtu thimnak nganpi a um lio ah Chin minpu Party min in MP tam kan hmuh lo, Chin ramkulh cozah kan ser khawh lo ahcun bawmh tlak lo mi, miphun tenau, chimtlak lo ah an kan ruah lai i, Chin miphun nih bia hmual kan ngei kho ti lai lo.A ngaite ahcun Chinram ah kan hnu lei kum 70 chung Chinram hunchonak a za in an kan tuahpiak lo ruang ah vawleicung Independent ram tampi nak a kau deuh mi 14000 Sq. meng ram ah atu khuahngak Chin miphun milu ting 5 (500,000)te lawng a um hi a si.\nKan ram bitkauh tuak ahcun minung kan tlawm tuk hringhran. Kawl ralkap cozah nih kan miphun hloh ding an rak kan rawi mi ah CNF um ruang lawng ah kan thaw kan vun chuah khawh deuh khi a hung si. Chin Hills Regulation 1896 he Chinram cheubang in 1947kum India ram ah an kopmi hna Mizoram khi 8000 Sq. meng lawng a si nain minung million pakhat leng an um. Chin ramkulh minung zatnak let hnih in an tam i anmah zong state an hmuh hi naite 1986 lawng in a si ve.\nTuandeuh 1950 lio pi in State a hmu cangmi Chin Hills Regulation 1896 in rak uk vemi Chinram cheubang ve Nagaland tu cu an ramkulh bitkauh 6041 Sq. meng lawng an si nain an milu cu million pahnih an phan.An ramkulh pahnih komh in Chin ramkulh 14000Sq. meng kauh khan lawng a si nain a milu let 6 in an kan tei. Aruang cu India cozah nih a ningcangte in hunchonak kumtin an tuahpiak hna caah a si. Kan nih Chin ramkulh ah cun Chin ramkulh Chin State ti zong hi a min lawng an kan peek i Kawlmi an ram cheubang pengkulh (District) pakhat khan lawng ah an kan chiah.\nCu caah anmah Kawlmi hruai tu hna tthutter, dirter chommi mito sato mithuan Kawlmi mithuan ah an kan ser khi a si.Cucaah kan nawlpat thiam hna lawng ah rawl pek, kan nawlpat thiam hna lo ah cun ttam le hal in an chiah khawh mi ah an kan ser. Cu ti chiah cu mikutdawn, Kawlholh in (tu-taungsa) ah an kan chiah caah hunchonak cu chim lo, a Kawlram bupi hmanh cu 1960 lio ah South East Asia ah a rumbik, a hungcho bik, UN ah mithmai ngei ngai ram cu atu ah a sii a faak bik mi ramchung ah kan hung si. A ram bitkauh area 240 Sq. meng lawng a kau mi Singapore hmanh a tluk ti lo. Nai ah cun “Chin mi phun nih hin CNF le CNLD hi rak ngei hna hlah usih law, Tlangcung miphun kan hawi le an hmai kankhaap hna hnga lo” ti ca an tar i mi tampi nih a dik tuk an vun ti cio hna.\nAtu 2020 November thla thimnak ahhin Chin min ngei Party MP nih Chin ramkulh cozah ser khawhnak zat MP an hmuh lo ah cun vuleicung ah Chin miphun ti min a langh lo tik ah Chin miphun a um lo ti tluk a si lai. UK ah Scotland, Ireland le adang ramkulh, America ah California, Texas le adang anramkulh mi hna zong nih Texas mi California mi kan si ti in ram dang zong ah an ramkulh mi kan si ti an ramklulh min in an ichim. Chinram Chin miphun min hi ramdang ah cutin i-chimve ding kan si. International ah tlangcung mi min langh lo ding cu Kawlmi hruaitu nih an duh mi le an tum tahmi zong a si.\nCuruang ah Kawlram bupi mi Passport ah “citizen of Union of Myanmar” ti US hna nih an passport ah “citizen of USA” ti an ttial bang ttial ko ding hna cu “Mynmar” ti long in an ttial. Chin le a dang ramkulh mipjhun hna an kan telh ttial ti lo. Hitin an tuah mi thil sining cu tlangcung miphun ci-hmih hlodaih nak an rawimi kar hlan an thawk mi asi .Tlangcung miphun Chin, Kachin Shan le atangmi tlangcungmiphun cu Kawl(Myanmar) miphun kan si lo cu ta. “ Union of Myanmar” timi biafanglong nih pei tlangcung miphun he Kawl miphun he akan huap tti akan telh ko cu..Myanmar cu ca in ttialtik Kawlmiphunmin asi.\nBurma/Bama cu ka in chimhmi holh ah Kawlmiphun min tthiam asi. Kawl cu Bama asi i Myanmar cu Kawlrambupi mi akhumh dih an ti mi hna khi hlennak bia izumh suallo ding ral rin tuk ding asi. Kawlmi siangpahrang hmasabik Anawrahta AD 1044 chanthawk in Kawl holh in ca an ttial tik ah “Myanmar” ti min hi hman mi asi cang. Ka in rel le chim tik ah Myanmar ti biafangkha Bama ti in aw anrakchuahmi asi mi hi chanbia tuanbia an hramthawk ka in arak si cang. Cu caah thlenchomkhawhmi asi lo. Kawl ca ah “Ye a hman pio a tan” tibia a um chinchapfawn . Ca in ttialmi cu adik mi asi i, kaa chim mi cu mikip lei le hmur ah adangdang aw aphunphun in hmurnih achuahter khawh caah adikmi asilo timibiaphung thluk a umtuk mi asi.\nCucaah Myanmar an kan tiduh zong ah anmah Kawlmiphun min asiko. Burma/Bama an ti zong ah an mah Kawl miphun min tthiam an si.Cu caah hi min hnih ah minkhatpoh in kanmiphun min i an benh paoh ah Kawlmi nan si ti Tlangcungmi nih miphundang min nan ngei kho lo ti khi asi.Cutik ah kan nuhrin covo an hloh mi si. Biadang in kan chim ah cun tlangcung miphun kha rulnganpinih rulfa deuh dop adolh hna bang kan miphun cihmih ding rawi ah kan tlangcung miphun min kha Kawl min rulnganpi nih rulhmedeuh dopadolh hna bang tlangcung miphun ci-hmih hlohdaih ding dop dawlh an kan rawi mi kar hlan cu asi. Cu caah kan hawi le tlangcung miphun hmaikhah lo lawng hmanh si lo.\nKancikanruang in Chinmiphun minung kan umtehtuh ko na in vuleicung khawika hmanh ah kan min antheih tilo ah cun rawlhrawn an in kawh caah rawlhrawnnak ah na vakal i, rawlhrawngmimincazin ah na min aatel lo ah cun zeitluk mihmaikhah lodah huah asi ti bantuk he khin aa khat mi Chinmiphun nih vuleicungah mi hmaikhah lo ton dingkhi Chin miphunnih mit hmai ngeih lo i huah ding khi Chin miphun thi a ngei mi vialte nih duh awk hrim a si lo.\nKan miphun, kan ram kan humhak timi cu kan miphun nih kan ram ah cozah a ser khawhzat MP hmuh ding a si. Kawlram bupi komh mi Ramhun President nih tlangcung ramkulh Chief minister cu a duh mi amah Party a peek ding hna a si caah Chin Party nih cozah a ser kho lai lo ti hna ruang ah Chin minpu party kha mee peek lo ding a si hrim lo.\nCu bantuk a si ruang hrim ah duh lo thluk in Chin minpu Party hna kha mee peek chinchin ding a si. Chin minpu Party nih cozah ser khawh nak zat MP an hmuh ko na in Chin MP hna nih an Chief Minister ah an duhmi Union President nih a peek hna lo ah cun vuleicung ah Union President a thang a chia lai .,Vuleicungminih tlangmicung zangfah bawmhduhnak thinlung aser lai. Kan hnu2015 thimnak ah cutin an rak tuah ruang ah atu Arakan ram le Shan ram ah a buai mi hi Tuluk nih Arakan cu langhngan in a vun bawmh mi hna hnahnawk ngai a si mi khi a tetuai ti lo.\nCucaah a tutan 2020 thimcaan ah President nih hi kong a remh lo ah cun thil buai chinchin a si ding duh ding asi lo ruang ah State MP tam deuh duh mi paoh kha chief Minister ah apeek ding hrim asi cang. Camipuai kan phit tik ah Camipuai awn ding nakin phit khawh ding kha biapi in ruah mi a si. Cu bantuk in Chief Minister hmuh le hmuh lo kha biapi asi lo. A tlawmbik Chin ramkulh cozah a ser khozat Chin ramkulh in Chin minpu Party nih MP tam khawh chung tam hmuh in a dik lomi upadi le phung remhding tu kha Union Parliament le State Parliament ah i zuam i hmai thlak bik ding a si.\nA cheu party le Chin miphun kan si mi zei ah a rel lomi Chin miphun cheukhat lila nih Chin Party nih cozah an ser ahcun Budget kan hmu lai lo, thanchonak an kan tuah piak lai lo ti in bia laknak i an hman mi khi kan chimcia bang tutaungsa mi kutdawn i an rak kan sermi hlawhhlang thinlung ngeihmi ruahnak lawng te a si. Atu chanthar Chin miphun cathiam sangsang ttampi nih Chin miphun le Chinram cung ah zumhnak tthawng ngai an vun ngeih chan ah cu ti Chin miphun zei ah rel lo nak le zumh lo nak arak ngei mi hna cu chanhnu adon mi ruahnak longte asi cang.\nPolitics timi cu kan ram ah kan miphun nawl ngeih khawhnak ca kha chimding, tuahding khi Politics taktak, ramkhel rian taktak le MP a tling mi nih an tuanding a si.Budget le thanchonak tangka cu kan rambupi mizapi tangka a si. Cu mizapi tangka kha ramkhel kong a tuah mi Party pakhat khat nih, an party nih thimnak hmuhnak caah an hman ahcun ramchung mizapi tangka kha anmah nawlngeihnak an hmuhnak caah ningcanglo in an tuah khi a si.Kawlholhcun alwe tungsa an tuah khi asi.\nRam Budget siseh, thanchonak tangka siseh, mi zei Party hmanh nih ramchung mizapi ca hmanding hna kha anmah Party miaknak caah hman hrim lo in ramkulh vialte uting nauzo a herh ning in tinzoter dih ding in Parliament ah upadi in chim le rel ding, ser ding a si.Tutan voikhat hi cu Budget tampi le thanchonak tangka tampi hmuh ding ah a tei hnga mi Party ah Chin miphun nih mee pe ko hna usih a timi hlawhhlang ruahnak a chim tu an um kho rih men ko. Asinain cu bantuk lungput le ruahnak nih ramchung mizapi Budget le thanchonak tangka hna cu anmah Party nawlngeihnak hmuhnak caah ningcang lo in riantuan an i timh kha mizapi nih kan i fian a herh.\nKutdok in mi kut toi umnak ah miphun zuar an kan timh bia, thil chiahru a thalo tuk mi ruahnak a si caah zeitik caan paoh ah duh awk hrim a si lo. Ka kut chung ah nawlngeihnak a um tik ah nan ka nawlpat lawng ah thil kan pek hna lai i, nan ka nawlpat thiam lo ah cun thil kan pe hna lai lo timi ruahnak chiakha a ngeitu an si caah kan duh lo khun ding a si.Kan duhmi cu cu bantuk nawlpat khawh lawng ah peekchanh phun si lo in upadi chung hrim ah ramkulh vialte nih Budget le thanchonak tangka kha uting nauzo in peek cio dih hrim siseh, an peek lo ah cun upadi ning in cozah nih sualphawt hrimhrim hna seh tibantuk upadi ser tu a si.\nCu kan duhmi tuah khawhnak ah Chin ramkulh cozah le ramkulh kip cozah cu mah le ramkulh miphun pawl nih an ramkulh ah MP tam bik rak hmuh ding kha a biapi tuk hringhran.Hmasa lio thimnak ah Shan ramkulh le Arakan ramkulh an miphun Party nih MP tambik an hmuh ko na in an mah ramkulh mi MP nih Chief Minister an hmuh lo mi te hna kha upadi phung a si lo ning in ralkap cozah nih uknak phunghram an rak ttial ruang ah a si. Kha bantuk phung thalo remh ding ah ramkulh mi hna nih anmah miphun MP tambik hmuhding in Shan ram le Arakan ramkulh hna bantuk ruahnak kha ngeih a hau.\nAtu Federal timi hi ralkap uknak kuttang ah cun a min chim hrim kha thongthlak khawhmi sualnak ah an rak chiah. Cucaah a chim ngam mi an rak um lo tluk a si.Cucaah Chinram chimlo atangmi Kawlrambupi in 1970 ah federal in ruah nak ape mi 36 longte an rak si. Asinain pa duhlo a rak simi hna nih adikmi ruahnak ruang ah thongtlak zong an rak ngamh chih caah an rak chim. Fekte in an rak dirpi. Cucaah nihin ah Federal ti cu a hopaoh chim ngam mi ah a hung si lawng si lo in, kan ram uknak phunghram tiang Federal in kan remh lai tiah a chuah bantuk in raltha te in a dik lo mi cu doh ding hrim a rak si.\nAsinain atu ah uknak phunghram cu Federal in kan remh lai an ti tik ah Federal a si lo mi hna Federal ti piak, tlangcungmi nih kan duhmi Federal muru hlenthawi piak kan tong rih. Sa a haltu ngakchia kha lung tlang sa tipiak in pek phun kan si lo nakhnga mipi aiawh tu fimkhur ngai kan thim hna a herh. Mipi kan fim i kan miphun kong ah a au ngam mi, a dir ngam mi kan thim hna a herh. Cu bantuk thim khawh ding ah atu thimlio ah mipi nih Chin minpu party kha ralthatngai in mee pek ding asi.\nCucaah chim ngam lo mi Federal hmanh atu ah chim ngam mi le remding tiang a chuah bantuk in atulio anmah Party mee tam bik le MP tambik hmuhnak caah mizapi Budget le thanchonak tangka a hmang mi Party nih hmailei cuti bantuk in an hman khawh ti lo ding upadi ser ding, Parliment ah chimrel ding ah ramkulh cio min in dirhmi miphun Party nih mee tambik le MP tam bik hmuh ding cu thil dik a duh mi ramkulh mipi cio nih mee peek dih in kan tuan ding hrim an si.\nChin ramkulh ah Chin miphun min in Party ah CNLD le CNP a um in theih a si. CNP cu rawnram ah a ummi kan Chin miphun nih Chinram leng ramkulh le ramthen pawl ah Chin Affairs Minister thimnak ah luhpi ve hna in aa cuh mi zong an um khawh ve caah tha peek tha ngai a si. Chin ramkulh cozah serkhawh ding ah cun Chin ramkulh ah Chin min in dirhmi CNLD Party pakhat lawng a um caah tutan Chin ramkulh in aa pemi hna CNLD Candidate pawl hi Pu Siang Mang Pi Chinchin Pekthang le mino bik ah Salai Van Bawi Lian an si in ka theih hna.\nCNLD in aa thim mi an zapi hi CNLD a ttanh mi hna nih tlukceo te in tha peek dih ding hrim a si. 1990 thim lio ah culio CNLD nih an Party chung aa thim mi ciocio ah an thapeek hleimi pakhat caah an hruaitu bik nih an Party thazaang vialte kha a rak hman dih hna. Cucaah an Party chung in aa thim mi midang kha aa tluk ceo in an ttanh hna lo. Cu tik ah Candidate a tling lai lo tiin an tanh tuk mi zong a sung i tluk ceo in an ttanh hna lo ruang ah adang CNLD candidate zong an rak sung dih. Kawlram bupi chung hmun 18 ah an i cuh ko na in MP pathum te lawng an rak hmuh cu sungh cikcek a si ko.\nCu bantuk sungh nak a chuah ti nakhnga lo i chinchiah le hrial tha hrim CNLD caah a si.CNLD chung aa pee mi ah Pu Siang Mang le Salai Van Bawi Lian hi an hmet te inka theihmi hna veve an si. Pu Siang Mang cu atu ah khin Hakha khuapi hramtlai khuanu khuapa lak zong ah Chairman in an thimmi le an tuan ter bang thatuk in a tuanmi a sining ka theih mi a si. Kawlram lei zong in hruaitu upa cheukhat Hakha kong thukdeuh in theih a duhmi nih cun amah khi an hal ngai. Atu Hakha College le Education College zong khi amah ruahnak in Kawlram hruaitu nih an ton lio khua upa aiawh in a chimh mi hna a biahmual an lakpiak mi a si.\nUniversity in ca tangsang awngmi cozah rian asi pin ah UNDP te hna ah a ttuan cang mi cu International Level in hruaitu a ttuan kho mi hmanh a si. Atulio MP thimnak aa pe mi vialte lak ah Pu Siang Mang he Mai Chinchin Pekthang he Salai Van Bawi Lian he International Level in hruainak a tuah kho mi an si dih hna. Pu Siang Mang cu apa hi khuabung ramukbawi Pu Kil Khar chuahpi nau asi i, Laimi nih Miraang kut toi ca cawn an rak duh lo caah cu chanlio bawifa vialte hramhram in Miraang nih siang inn an kaiter mi hna chung ah Khuabung ramukbawi chuahpi nau a si ruang ah Khuabung ramukbawi chung in a pa Pu Za Uk (Siang Mang pa), Aibur ramukbawi chung in Pu Sakhawng (Ni Bu pa), Hriphi ramuk bawichung in Pu Tin Kham (Thawng Ling pa) le adang bawifa tampi Miraang nih hramhram in Hakha ah sianginn an kaiter mihna chungah aa telmi an si.\nPu Za Uk he Pu Sakhawng he tangli an awn le cangka in a hmasa bik cachim saya ah Miraang nih rian an peek colh mi hna chung ah aa tel mi an si. Pu Za Uk cu anung in saza hma apu lomi ahrim nih suk in a zuan hnawh ah aki in a tlaih a hngawng amerh i saza cu a thah khawh ti in min ngei mi a rak si. Paih zong khuatluang ah bual aco lengmang mi a rak si. Pu Tin Kham cu apa a thih caah Hriphi a pa roco in Hriphi ramukbawi a rak tuan.Chinchin Pekthang hi a pa Vanzaang khuami Falam ah khua a sa mi an si i, Falam zong ah Chin Party in aa pee bal cang na in Chin Party pumpi in an rak sungh lio he aa ton caah an rak sunghpi ve bia khi a si.\nNain, hmuhton ngeimi a sinak caah thazang a laknak thiam a si. Atu ah tha an peek ngaiti ka theih i thil tha ngai le lawmh awk a si. Catang ngei le hmuhton sang ngai a ngei mi a si i, Nay Pyi Taw ah Kawlram bupi remdaihnak Conference ah a hmasa bik hna ah Moderator a kan tuanpiak lengmang. International Level in hmuhton mi tam ngai ngei mi a si hi Thantlang pengpi nih me peek lo tha lo in ruah ding asi.Salai Van Bawi Lian hi ramdang University in MA awng mi a si i, a pa zong hi Aibur khuabawi ah mizapi nih an thim i an thimmi Aibur khuabawi lak ah riantuan thawng le thil thei bik ah fak ngai mi a si. A pa Pu Lung Peng hringtu a pi Pi Dar Bil hi Aibur ramukbawi Pu Chia Khar fanu a si.\nCatangsang awngmi le hmuh tonmi tam ngai ramdang tiang a kal mi a si caah Pu Siang Mang he Mai Chinchin Pekthang le Salai Van Bawi Lian he an zapi catang sang an ngei lawng si loin hmuh tonmi kau ngai a ngei mi an si. Kawl nih dongdong mie an tibantuk in a aw a ring kho ngai ti mi hruaitu ti mi an si dih hna. Kawl nih khin dar in sermi thinghnah muisam alo mi swe -lay ti mi khi pura ah khin an thlai i mi nih cu dar thinghnah cu hnah sawh cio ah an rel ko.Asinain kingh tikah thinghnah sawhsawh cu aring lo i, darthing hnah cu arin tik lawng ah dar thinghnah ti aa thei kho.\nCubantuk in zapi zaran in aa um cio ko nain hruaitu a si hnga mi hna cu harnak le bia pipa a chuah tik ah hawi zapi zaran nakin an ral a tha deuh, thil an theih khawh deuh tik ah cu bantuk hruaitu cu aring kho ngaimi dar thinghnah bantuk dong ngdongmie an ti hna. Cu bantuk in an pathum in thangpi in aring le akhing mi darhnah bantuk he tahchunh khawh mi an si. CNLD in thimnak ah aa pemi adang zong anmah bantuk lawngte an si.Hlan ah hin Cathiam sang hna nih Chin miphun cung ah zumhnak hi an rak ngei kho tuk hna lo i, Chin mi cathiam hnihkhat a rak um mi nih ramkhel kong a rak tuah mi an um lo. Pu Vum Ko Hau (tanghra awng) le Pu Zahre Lian (I.Sc. awng) hi cathiam bik Politics ah a rak lut chun mi an rak si nain an neh-nang tantak mi chimh mi a um tuk lo.\nAsinain catang ngei lo Pu Vomtu Mawng le Captain Mang Tung Nung nihhin Chin miphun cung zumhnak an ngei ngai. An ral a rak tha, Chin min in CNO Party hna an rak dirh tikah nihin ni Chin National Day, Khuado, Kumci timi Chinram Holiday 3 khi Chin miphun a um chung chanza in philh lo ding an rak tuah mi hi anmah catang ngei lo hna an nehnang keneh tu a si.Atu zong ah catang sang deuh cheukhat le rian ngan deuh tuan bal mi a cheu nih cun Chin miphun cung ah zumhnak ngei kho lo in Chin Party nih cozah an tuan ahcun zeidah an tuah thiam lai an ti salam ko.\nAn hmuhton mi le an riantuannak ah Kawl miphun cung ah an i hngat tuk caah Kawl ruahnak an thinlung ah alut tuk i Chin miphun thinlung ngei ti lo mi hna zong a cheu cu an si kho men ko.1960 liojhrawngh Paletwa khua kan rak um veve lio in saupi aa hawikom aa daw ngaimi Dr. Ngin Thawng hi Chin Special Division Health Director a rak si. Mirangram zong ah Training sang ngai a kai balmi a si. Rianngan cathiam sang a si ko nain Chin miphun ah zumhnak a ngei tuk. Chinram nih Kawlmi ramhe hin Federal uknak phung lawng ah ramkomh uknak ser tti ding ti hi biatak in a thi chung ah a lut, a rak zumh. Cucaah 1970 -71 Hakha in Federal kong ruahnak cozah sin peek ding khuakhannak meeting zong a inn ah a kan tuahter hmasa ve.\nCu ruahnak peek awk ca (seh in ca) kan tial lio ah hin a zungkhan le a zung thilri vialte zantim khuamang zong ah a kan hmanter.Kawlram ralkap cozahnih Kawlrambupi uknakphunghram ttialding mipi nih abu in siseh pumpak in siseh ruahnak nanpeekkhawh ti hi 1968 thawk in 1970 tiang tadincale radio in vui 2 an rak thanh. Cu ruang ah Kawlram,bupi uk nakphunghram cu Federal phungin ttialding Rangoon University siang ngakchia hruainak long in ahmasa ah peek asi. A vui hnihnak an thantik ah cun siangngakchiat lio cu ruahnak peeklio hruaitu hna kha sianginn an hungchuak rian an ttuancang.\nCucaah Hakha khualipi kha Center ah lak in Chinram pumpuluk ruahnakpeeknak an vunser khawh. Khuachung upa tampi le Panglong biakam ah minthu tu ramuk bawitthing Pu Kio Mang zong an hung itel kho cang hna.Hiruang ah 1972-75 chung ah Chinmiphun ramkhellei Party tthing hruaitu hna, uknaklei bawi upa,sibawi le, ralkapbawi tthing le ttuanlio cheukhat telhchih in federal caah acawlcangmi 50 naktlawmlo mitampi kha arunrun in nikhatzankhat tibantuk ah ralkapcozah nihn Chinmiphunkhuasanak ka kip tlang cung he rawnram hezeiansuasl ti umlo in anrak tleih thawngah an thlak dih hna i, kaakip Chin miphun kha khuaruah har thla lau ngai in anrak chiah dih hna.\nCu ti thawng tlaknak in anchuah hnu hna zong ah hruaitu cheukhat 1990 thimhnu ah Chinramkulh uknakphunghram kong in tlaiding an kawl tthan hna. Cu ca ah hruaitu tam pi le Chinmiphun khuasaknakkaakip tlangcung Chinmi he rawnram Chinmi he tamtaktak ramdang ah anrol dih hna. Ramdang an phanh hnu zong ah Kawlrambupi in ramdang a rol ve mi hna he Kawlrambupi uknakphunghram kha ram leng ngol lo federal kong in Kawlralkap cozah sin ruah nak peek le vuleicung a ramkip le UN tiang nih Kawlralkap cozah kha federal uknakphung hram ttialding vun chimchih piakcio ding sawmnakphunphun an tuah rih.\n1970 ah Kawlrambupi pumpuluk in federal uknnakphung in cozah sin ruahnak cathluan khin mi 111 chung ah Chinram in khin mi 75 tambik asi i, atangmi Kawlrambupi in peek mi federal ruahnak cathluan cu 36 te long arak si. Cupin ah Ramleng in Kawlrambupi ramkhel kong tuahnak zongah Chinmiphun hruaitu pawlnih federal kong cu ramkulh dangmi sin chimding canserpiak le chim ter ngai arak si. Chinramkulh uknak phunghram tialding CNF nih thiahmi ramlengah dirh mi Chinforum nih Ahran vui 4nak an ttial mi hna cu Kawlram bupi chung ramkulh uknakphung hram ttial cio tik namuna izohchunh ding ah uknakphunghram cachuahtu hna nih copy tam ngai an nam i ramdang embassy mi le Ramkulh kip an phawtzamh phah hna.Cu caah. 1961 tlangcungmi hruaituhna nih Taungkyikhua conference ah Kawlrambupi uknak phunghramcu federal uknakphung in ttial ding bia an rak chah mi Kawlralkap nih hriamnam bochan in ramuknaknawl khongton in an lakruang ah rak tuahchuak khawh mi arak um lo.\nAtutan federal uknakphunghram ttialnak in ramdaih rem nak ser ding an vun thawk mi ah hin ralkapcozah sin federal uknakphung in Kawlrambupi uknak phunghram ttialding Chinmiphun nih ruahnak tambik peek mi cathluan75 in aa thawk i, hicachung ah vunttialmi Chinmiphunhruaitu hna nih ramleng in uknakphunghramkong tlangcung mi cawlcangh nak chung zong ah Federal uknak phunghram,kong achimaceih pibikmi ansi mihna ruahtik ah atutan federal uknakphunghram in rambupi uknak phunghram ttialtthanding le remhtthanding zong ah Chinmiphun hruaitu teltumnak hmual a um ngai in hmuhmi asi.\nChinmi phun mipi nih 1968-69 lio Siangakchia rakpeek mi Federal uknakphunghram ruahning tthiam in ruahnakpeek khawh asi ti 1970 ah anrak ttialmi kha Chinramkhuapi kip ah phawtzamh ding ttial tthan mi copy tam ngai rak ser asi.Cunglei ttialmi hikong i ttan araklak bantuk tthiam in,Dr. Nginthawng nih a mah lungthiam zuamnak hrimin Chinramkulh chung si innle Health center vialte cek ding khualtlawn program aa serh. Cu ca phawtzamh ding timi federal kong ca copy tamngai in aken. Aphanhnak khua le khuapi kip ah cuca aphawtzamh hna,.Asikhawhnak ah meeting atuahpi chih hna i, federal uknakphung in phunghram ser ding Chinmiphun nih ruahnak peekding Chinmiphun kanthatnak asi ding kha a rak chim len mi a si.\nCu bantuk cathiam sang, ram dang sianginn kai bawi upa nih Chin miphun cung zumhnak a ngeih i, Federal uknak phung biatak in arak ttanpi cu mipi an lung arak i lawmtuk. Zapi lung a rak thawhter khun hna.Cu caah catang sang le hmuhton mi tampi ramdang tiang ah a ngei mi hna nih Chin miphun le Chinram a biapit ning an zumh i an vunkalpi le thimnak tiang hna ah Chinmin pu party te hna in an vun ipeek tik ah Chin mipi nih i lawmhtuk awk le thazaang he mee he peek tuk hna awk hrim kan si hna. Damte in, lawmhnak he, Pu Lian Uk, Pu Lian Uk cu CCOC ruahnak achuahpi tu le Federal ruahnak Chin ramkulh in a ttial hmasa tu le a karhter hmasa tu zong a si. 1990 kum zong ah atu Chin ramkulh Khualipi Hakha peng in thimmi MP zong a rak si.\nAMAK NGAI KAN U OLIVIA NU CINZAH LEHLAM FAK TUK IN ATHUAT


Trump nih US phunghram a nawnnok kholo – The Cherry Par\nJanuary 13, 2021 Cherry News\nUS constitution le government system cu vuipi bantuk asi. Cu US vuipi kha vuipi asi ning taktak in hmuh khawh ding ah cun cawn ahau, ca tampi rel a hau, asi lo ah an mah cozah system chung ah vai ipaih I achung sining va hmuh theih ahau. Cu lo ah cun US cozah cu hrihrual alo ati na, Pherzual alo ati na kan si ko lai. Thawng theih chan “Information age” kan vun phan I aho poh nih kan duh mi le kan ruah mipoh zalong te in kan ttial ve cio. Asi na in hi kan ttial mi le kan chim mi pawl nih hin thlalang bantuk in kan si ning, khua kan ruah ning, kan fimthiam nak ti bantuk pawl a langhter.\nUS ram cu ram pical asi bantuk in nusal ttha le pasal ttha hi an rak tamtuk ve. A corrupt tuk mi pathetic liars le demagogue tiah an timi President Trump kha na thil tuah adik lo tiah ati ngam tu Vice President, Senate Leader, House Leader ti bantuk mi roling pawl kha Pathian nih a pek hna. An mah le an tuahser nak ning cio in tuanbia nih Lai a rel cuahmah hna I hi hnu ah phungbang chim ding in tuanbia ah a tang te lai. US constitution le US federal system hi a ttha bik asi rih ko. Zeica tiah fawite in nawnnok khawh mi asi lo. Cun US politics hi Baibal I tlaih riangmang in President nih duhpoh nawnnok khawh mi asi lo. Zapi zaran nih cawn setsai lo le thei setsai lo in duhpoh in aukhuan hnawh men ding zong asi fawn lo. Credit; Salai Bawi Lian Mang\n← President Trump nih a dirkamhtu vialte bia a cahmi hna cu, kan nih cu violence, ituk ithah le thil hrawh kan pom lo\nTuni Hakha le Falam innkaangh tuar mi chungkhar caah →


R.I.P: Kan Dawt Tuk Mi Kan Fapa Upabik Nih USA Ah Ruah Lo Tuk In Mual A Kan Liam Tak Mi Update – Chuncha News\nR.I.P: Kan Dawt Tuk Mi Kan Fapa Upabik Nih USA Ah Ruah Lo Tuk In Mual A Kan Liam Tak Mi Update\nKan hnu zarh September 11, 2020 i kan fapa Pa Chain Maye kum 11 nih ruah lo tuk in mual a kan liam tak mi ruak zoh caan le ruak vui caan thawng kan in theihter hna. A ruak zoh caan hi September 18, 2020 A caan 3:00 Pm in 6:00 Pm tiang zoh khawh a si lai. Ahmun, 7730 Boone Rd Houston, Tx 77072 ah zoh khawh a si. Funeral services hmannnak hmun cu 9034 Long Point Rd Houston, Tx 77055 a si lai i, September 19, 2020 a caan 12:00Pm in 2:00Pm tiang a si lai. Ruak vuinak hmun cu, Woodlawn Cemetery 1101 Antoine Rd Houstonm Tx 77055 a caan 2:00Pm in 3:00Pm ah vuinak tuah a si lai.\nMaw vawlei cung ngai hi mu duh a tling hrim lo ee, kan dawt tukmi le kan zohthla ngai mi kan fanu kan fapa hna nih taksak in zungzal thennak a kan ngeih tak hi cu thinlung tuar a fak khun ko mu. Thihnak nih ngakchia upa thleidannak le zangfahnak a ngei kho hrim lo mu. Zeitluk in dah tuar a fak mu, dam lo in siizung hna ah a thlop mi cu sisehlaw cu a zei ti lei zong in tuar a va fawih deuh hnga mu, zingka sianginn lung nuam tein na kai lai tiah hung ruah ko mi darbang hung kai cu tuar a fak ko mu.\nAthih ning hi deilei zing 1:30Am hrawngah a tho i a zun a zung ko i a it than. A nu riantuan a kal in a pa nih a zohkhenh hna i zing 6: 00AM hrawngah thawh ding sianginn kai ding in ka thawh atinak ah a tho ti lo i Emergency kan call ko nain minute 10 ah an phan colh. An phanh ahcun a nunnak a rak liam cang tiah theih a si. Bawipa tu nih kaltak mi hna a nu le a pa anau siseh, a cingla rualchan vialte in tuar zia thiam ter hram in hnemh hram ko hna seh.\nThawngpang dang <<<<< Kan hnu thla ahkhan Russia ram chung i vanlawng in a zuan lio ah Navalny cu ruahlopiin fak ngaiin a zaw i, thlopbul dingin Berlin, Germany lei ah vanlawng in an zuanpi. Novichok tuursivai in an rawi, tiah Germany, France le Sweden i siai zohfeltu hna nih an chim. Hi tuursivai hi Soviet ralkap chan lio i an tuahmi a si cang, ti a si. Russia belte nih ai pheh ko rih. A zawt thawngpang an theih le cangka, Aug. 20 ah khan Navalny a hawile rual nih Tomsk i ai thumhnak a hotel, Xander Hotel, ah thilsining an vung dothlat colh. Hihi cu hmanmi thilri a si theu lai, timi tiangin hotel i a tangh tami thil vialte cu an khomhsuat hna i, Germany ah a ummi doctors pawl sinah an kuat hna. Hi kongkau Russia i dothlatnak an tuah lo nak a ruang hi chim hau lo a si ko, tiah an chim.\nHotel i ai thumnak khaan chung i cabuai cungah cun dinti thawl pahnih an rak um i, pakhat cu cabuai kil lei te ah a um. A team pawl cu ralringtein an kut tiang an i hruk i, plastic bag chungah an hmuhmi thilri pawl cu fimkhurtein an fim hna. Cu ti an cawlcanghnak vialte cu video in an zeih. Dinti thawl an kuatmi hma lakin pakhat deuh ah tuursivai a um ko, tiah zarh hnih a rauh hnu ah Germnary sizung nih thawng a thanh. Cu hnu cun, cu tuursivai in Navalny an rawi a fiangtuk zia kha sibawi nih fehterhnak an tuah. A tu cu kan fiang cang: Airport lei panh dingin ai thawh hlan ah hotel a um lio ah an rawi hi a si, tiin a chim.\nTomsk airport i lakphakti a din lio ah hin rawi hna sehlaw a dawh cem, tiin cuhlan ah cun an ruah. “Hi tehte hi a hawlei rual nih Russia cozah hna mithai tangin an lak khawh hnu ah ram leng an chuahpi khawh cang” tiin Navalny i a hawikom tha ngai zong a si i, khahlan deputy energy minister zong a si bal mi Vladimir Milov nih a chim. Navalny a zawt i August 22 i Germany lei an kuat lio tein khan dinti thawl an lakmi pawl zong an ken chih diam cang, tiah a hawipa Georgy Alburov nih Reuters ah a chim.\nPUTIN Ral Navalny hi President Putin a dironhtu ram chung politic minung vialte lakah minthangbik a si. Amah belte cu party dirh cu an onh rih lo. An ram cozah pawl eihmurnak hlathlainak a tuahmi pawl YouTube le Instagram ah a tar i, minung million tam taktak sinah a phan. Navalny tuursivai in rawi a si mi kong hi hung kan fenh, tiin Germany, France, Britain le a dang ram tampi nih Russia cu an tlirhkhon cang. Cun a cungah phihkharnak thar tuah ding zongin an duhnak an langhter hna. Technical kongkau ah Germnay nih bomhnak a kan hal, tiah Organization for the Prohibition of Chemical Weapons (OPCW) nih Thursday ah khan a chim.\nRussia lei zong nih hlathlainak cu an tuah ko nain, official tein kawlhawlnak kan tuah hlan ah, siailei pehternak kan hmuh hmasa a hau, ti a si. 2018 lio ah khan Russia agent a si mi Sergei Skripal le a fanu cu English city of Salisbury ah tuur in rawi an si ve bal cang. A pahnih in an nungdam than ko nain, tuur an paihmi dinti thawl a chartu Dawn Sturgess belte cu a thi. Cu lio i tuur in mi ai rawimi zong cu Russia nih ai pheh thiamthiam. 2019 November tein khan Novichok tuur telhchih in kham dingimi siai pawl OPCW members nih lungtlinnak an tuah. Cu ti nawl an chuah tharmi cu June lio in khan nunter a si cang.\nKan hawipa Navalny ai thumhnak hotel i thilri pawl kan vung khomhsuat hna lio tein khan ka thinlung ah tuur in an rawimi Skripal te pafa hna kong a langh colh. Kan phak hlan dungdang hna ah hotel a thenhhlimhtu pawl hna nih dinti thawl pawl an char manh sual in an i thihpi ve sual lai ti lawng kan phang, tiah hotel i thilri kawl ah ai telmi Timofeyev nih a chim. Reuters\nJesuh, Kan Ram Thimnak Kong Ahcun Daite In Um Ko, Ti Si Hlah Seh.\nZualko: Aizawl Ah Dum Riantuan Mi Halkha Thar Khuasa Pu Hre Kung, (Kum 41) Nih Mual A Kan Liam Tak


Suu Kyi Nih Zeitluk In Dah Federal Cozah Dirh A Duh? – The Cherry Par\nOctober 28, 2020 Cherry News\t0 Comments\nKan pi Suu Kyi lungthin put le federal cozah dirh aa zuamnak kong tawite in tial ka duh. Ramkhel kong hi a duh ngaimi ka si lo nain ramkhel thlihran umkelning a caan tete i kan cuanh pahmi tete nih theihhngalhnak zeimawzat te cu a ka pek ngai ve. A pakhatnak ah langhter ka duhmi cu Suu Kyi dirhmun le lungput hi a si. Suu Kyi hi um hlah seh law Kawlram hi tahhram le buainak lawng tein a khat men lai. Ralkap le hriam tlai bu karlak ah cengceh reh in reh kan fawi.\nKawl miphun sin zong in namchuk kan tong ngaingai lai. Suu Kyi dah ti lo cu NLD upa chung lila zong in a kan daw taktakmi an um tlawm. Suu Kyi nih cun kawl an siah Tlang Cung miphun kan siah fale dawt in a kan dawt bak tiah ka hmuh. Vice President a kan petu zong Suu Kyi a si. Cheukhat catial hna nih ‘Chin MP thawng in VP a tling’ an ti. ’Thawng in’ timi hi a hmaan lomi biafang a si.\nFederal cozah sernak nih daihnak le thanchonak a ser lai ti zong fiang tuk in a langhter zeicahtiah Tlang Cung miphun mangmanh peng a si zong a fiang tuk. ‘Fak piin chim ka duhmi cu zeitluk har a si zongah zeitluk in challenge a tam zong federal goal hi dinh taktak hrimhrim hna hlah u sih’ tiah mipi sinah nawlnak a tuah.\nA chim thanmi tu cu ‘kan mipi duhning le ram pumpi duhning in a si lai. Hihi kan union zalonnak lam zong a si lai’ a ti. Inn hrenh chungin an rak chuah tlawmpal khan ramchung he ramleng he federal expert pawl a auh hna i Federalism kong tial ding in a rak fial cang hna. Min langhter a duh lomi Kawlram activist pakhat nih Irrawaddy news ah a chimmi cu ‘keimah zong Suu Kyi nih a pumpak hrimhrim in “Federalism and the Spirit of the Union,” tial a ka fial. Ka tial cuahmah lio si’ a ti. A chap rihmi cu ‘ralkap nih federal uknak cu thenkuainak a si lai tiah an tih tuk, nain Pi Suu nih cun a kan fonhtomtu a si lai tiah a zumh’ a ti.\n2017 ah khan Canada a tlawng i Prime Minister Justin Trudea he an i tong. Suu Kyi nih a timi cu ‘Canada federal uknak hi kan ram daihnak le humhimnak pe kho tu a si lai. Cawn ka duh’ a rak ti.\nA peh thanmi cu ‘Canada federaliam cawn ding in hikaa ka phak khawh caah kaa lawm tuk. Canada uknak system hin kanmah zong kan i thok ve lai. Democratic Federal Union dirh kan i zuam cuahmah lio a si’ tiah a ti.\nCucaah cun Suu Kyi hlei in bochan ding an um lo. A nunnak pek sian tiang in a ram le mipi a daw taktak tu a si. Mipi le rampi caah zeidah a tha bik lai ti zong a ruat i theipar chuahter aa zuam. Hi thil an tlin lo ahcun Tlang miphun hriam tlai mawh zong aa tel lai i, ralkap mawh zong aa tel lai. Catialtu: Luther Tin Hre\nNai-chai-lo…. Miphun caah nun thaap dirmi kan si! →\nUS Pardon Attorney office nih a chim ningah, Trump nih president a tuan chung i sual a ngaihthiammi hna hi minung\nUS Thimnak Kongah Thil Dik Lo A Ummi Cu A Phuan Than Cang.\nDr. Mohsen Fakhrizadeh Hi Bullet Proof Motor A Cit Ko Nain An Thah Khawh Ning A Si. An Thah Ning Cu A Turu Bak Ko.\nRev. Kep Lian Thang ttialmi Vice President Henry Van Tthio kong cauk ka rel ve i, khua tampi a ka ruahter ngaingai\nCopyright © 2020 The Cherry Par. All rights reserved.


Atu Tiang Chin Miphun A Lung A Fim Kho Rihlo I Kawl Party Vote Kan Pek Ko Hna Lai Nan Ti Peng Ko Mi Cu Ruat? — Salai Ephraim Thawngpang\nAtu Tiang Chin Miphun A Lung A Fim Kho Rihlo I Kawl Party Vote Kan Pek Ko Hna Lai Nan Ti Peng Ko Mi Cu Ruat?\nChin miphun le mino na lungfim.Atu kan chan hi chanchia ah kan um rih ko, kum 70 renglo ral taang buin le a chia zanmang sau chungin kan i bualcel hna lioah, Miphun dawtnak, hramsihnak, thisen tak khunnak tiangin Chin mino a kan hlautu ding CNLD Party pakhat cu hmunkhat ah kan dirpi a hau cang. Chinmi vialte nih vote hna sihlaw, dirpi cio hna usih, lungrual cu kan hriamnam teinak hmual asi lai.A ho kuttang hmanh ah um a duh bel lomi Chin kan pupa hna lungput keng in hramhram lo a kan uktu uknak ttha lo hna CNLD (Chin Party) hruainak in nihin mino nih doh hna u sih. Lungfim a za cang lo maw?\nHi kan caan tlawmpal te aa duhmi chung ah hin Phun “Clan” kan ttanh len awk a si ti lo hih. Chin timi tlangtar tangah kan i fonh viar awk a si cang ko lo maw? Chan zeizat remruam hme chanchia kan tuar cang. Nihin mino hna, sahlawh cingla le chungkhar lungput vialte hlo cang hna usihlaw Chin ram ah Chin party nih kan hruai cang seh. A caan a za cang.Mi kuttang um nih a ka simh. Kawl pennak NLD le USDP hruainak nih a kan simh.\nMah le ram ah mah miphun hruainak in zalongte khin hei tlong ninglaw tiah chun mang kan manhnak a sau cang. CNLD cu Chin Party a si. Kawl party a si loh. Midang party zong a si loh. Sahlawh cingla rualchan pakhat ca lawng hram bunh in dirhmi zong a si loh. Chin miphun vialte kan i funtom khawhnak Chin Party pakhat dirhmi a si.CNLD Hruaitu pakhat Pu Zozam nih a chimmi cu, “Chin timi hi vawleipi nih a theihhngalh I, a dirkamhmi a si i a miphun nih kan dirkamh a herh ve.\nChin miphun nih kan miphun hmelchunhnak ah Vapual (hornbill) kan hmanmi zong hi,at’hu sawhmi si loin a cawl caangmi le a herh ahcun ral a do dingmi bantuk asi. Chinram cu Vapual tiram a si ban tuk in sa ram dang nih a hmun hma a chuh ding kan sian awk a si lo. Miphun(national) timi hi a biapi tuk. Chin miphun kan sinak kan thi hrimhrim hi a sen ning a tak awk asi cang. Kan miphun sinak ah kan ifian awk a si. Democracy timi hi I tinh cio a si I, kannih cu lamphawk phun in hmuh aa timmi kan si lo, Democracy vial lawng si loin Federal hi Party tlaihtleng(policy) ah biapi in telh I dirpi a si.” tiah a chim.\nTagged Atu Tiang Chin Miphun A Lung A Fim Kho Rihlo I Kawl Party Vote Kan Pek Ko Hna Lai Nan Ti Peng Ko Mi Cu Ruat?\nUS Chin Krifabu 100 renglo ai fonhmi bu hna nih Press Conference an tuah mi cu lung a hmui taktak si →\n← Myanmar: A Herh Ning Paoh In Hriamnam Kan Hman Cang Lai Zecatiah Cun Rel Chap


Gangaw ah Palik mawṭaw YDF in an kah, Palik bawi telh in 4 an thi, 6 hliamhma an pu – THE CHINLAND POST\nGangaw ah Palik mawṭaw YDF in an kah, Palik bawi telh in 4 an thi, 6 hliamhma an pu\nThe Chinland Post | 2022 April 20 – Magway ramṭhen, Gangaw khua, Sipin sang ah SAC kuttang palik pawl an mawṭaw he an i chawh lioah Yaw Defense Force (YDF) nih April 19 zaan sml 10 hrawng ah an kah hna i palik bawi telh in 4 an thi, 6 nih hliamhma an tuar caah palik mawṭaw cu a zaam tiah YDF nih thawng an thanh.\n“Sipin sanguk bawi zung ah a si, mawṭaw in zohfelnak a ngeimi palik mawṭaw kan kah. Palik bawi telh in 4 an thi, 6 nih hliamhma an tuar. Palik bawi a thi tiah kan theih khawhnak cu sizung in a ruak an rak chuahpi, a ruak an vui tiah ṭha tein kan theih khawh caah a si” tiah YDF thawngthanhnak in rianngeitu pakhat nih Yongon Khit Thit ah a chim.\nYDF nih palik mawṭaw cu a hnulei in an kahmi phun a si caah a mawngtu pa a kheng lo i a tlik caah hriam kan chut kho hna lo tiah YDF thawngthanhnak rianngeitu nih a chim.\nYaw hmunhma ah YDF, PDF le SAC ralkap karlak ah nifatin ngawt in kahdohnak a chuak i SAC zong nih Gangaw pawng hrawng khuate hna ah thazang tampi in kahdohnak a tuah tiah theih a si.\nKahdoh a fahnak Yaw hmunhma ah internet line an phiat, kahdohnak a chuak peng i himnak le i pehtlaihnak a har caah thawngthanh a har. Cun, hriamnam lei bawmhnak zong kan herh rih ko tiah YDF nih a thanh.\nPrevious Kawl kumthar hnu ah kahdohnak a fak kho\nNext Mindat-Matupi lamcung kahdohnak ah SAC ralkap 8 an thi, 5 hrawng hliamhma an tuar


Thawngpang Ṭha Taktak Asi Bawinu Va Hlei An Donh Cang Lai – Chin World News Evening\nIndia le Kawlram pehtlaihnak a simi Saisihchuak lam Bawinu hlei donhnak kong he pehtlai in caan rau lo teah tuanchuah ding kong, rian zong an thok colh naklai zumhnak ngeih a sinak kong sakremhnak zung ramkomh vuanci U Han Zaw nih a chim.\nJuly 15 ni ah tuahmi Amyotha Hluttaw avoi 13 caanhman tonpumhnak ah Thantlang peng Hluttaw palai Pu Bawi Khing nih, “India ram Mizoram State le Kawlram pehtlaihnak a simi Saisihchuak lam Bawinu hlei donhnak rian cu India cozah nih tuanvo a lai maw? Asiloah ramkomh Budget in tuah nan tim maw, tim lo? timi biahalnak a tuahmi U Han Zaw nih a tu bantuk in bia lehnak a tuah.“India le Kawlram pehtlaihnak caah Saisihchuak lam Bawinu hlei donhnak ding cu 2018 March 9 ah lungtlinnak ngeih a si cang. Cu bantuk in 2018 May 9 ah India ram Ambassy lei nih hnatlaknak an kan ngeihpi cang. 2018 February 2-8 Vice President Henry Van Thio zong hlei donhnak ding hmun zohfelnak a ngei.\nHlei donhnak hmun 3 zoh a si, cu chung ah BRG P3 hmun cu a tha bik tiah thim a si. Cun India ram Road Research Institute lei le Kawlram lei sakremhnak zung he zong zohfelnak an ngei cang. Cu bantuk in India Ambassy zung tuanvo ngeitu Mr. Vikram Doraiswami he zong 2019 January 7 ni ah tonnak ngeih a sinak. Cu chungah Bawinu hlei donhnak rian cu a tuanh khawh chung in tuanchuah ding kong, caan rau lo teah riantuan zong thok kho ding in zumhnak ngeih a sinak kong. 2019 May 3 sakremhnak zung telh in India Ambassy lutlai H.E Mr. Saurabh Kumar hruainak in tuanvo ngeitu hna hi kongah ton biaruahnak an ngeihnak kong. Hi rian cu pehzulh in zulhdawi peng a sinak kong le hi hlei cu pe 500 tluk hrawng sau in donh a si lai nak kong” U Han Zaw nih bialehnak a tuah.


Maw…Hakha, Chinram khuapi, na chung i a ummi, midam lo hna le, nuhmei pahmei hna! – The Cherry Par\nMaw…Hakha, Chinram khuapi, na chung i a ummi, midam lo hna le, nuhmei pahmei hna!\nDecember 12, 2021 December 12, 2021 Cherry News\nA MI HNA HARSATNAK AA HRAWMMI PROFET ELISHA\nProfet Elisha cu a mi hna nih harnak an ton ahkhan a zaam bal lo. A mi hna harsatnaktu kha aa hrawm i an sin te ah aa benh peng ve! Profet Elijah kha cu a mi hna harsatnak i hrawm loin, an sinin a zaam lengmang caah, a nun si a vang i nun hmanh huam loin a thihnak hnga tu thla a cam diam!\nProfet Elisha cu Moad siangpahrang Mesha le Israel mi hna i tuk dohnak ahkhan a mi hna sinah a kal ve! Israel ralkap hna nih harnak an tong i profet cu thlacam an fial. PATHIAN bia a ra i teinak bia kha a phuan! PATHIAN bia a phuan bantukin Moad siangpahrang Mesha cu an tei (2Siang 3:9-19).\nProfet Elisha cu a mi hna raldohnak kong ahkhan, dirkamhtu le bawmtu țha a si i lam hmuhsaktu țha a si (2Siang 6:8-25). Siria ral nih Samaria khua an dum ruang i mangțaam faak a tlun tikah, a mi hna kha a zaam taak hna lo. A mi hna sifah harsatnak vialte kha aa hrawm ve i, Safe bangin fek chinchin in aa benh!\nSamaria khua in ahohmanh zaam a fial hna lo i a zaamter fawn hna lo, BAWIPA a cawlcangh ding kha a hngahpi hna. Velngei BAWIPA PATHIAN zaangfahnak kha an hmuh i luatnak nganpi kha an hmuh (2Siang 7:1-20).\nMaw… dawtmi Chinram, maw… dawtmi ka miphun, hi tluk i ka miphun nih harsatnak nganpi na tonmi tuarpi loin, zaam taak awkah ahodah ka si? Kan zaam taak lai lo, kan zaam taak kho lai lo. Na inmi ka in ve lai i na tuarmi ka tuar ve lai. BAWIPA thawngin teinak le luatnak na hmuh hlan tiang chun zan thlacam kan dai lai lo.\nMaw…Hakha, Chinram khuapi, na chung i a ummi, midam lo hna le, nuhmei pahmei hna le, sifaak santlai lo hna le, miderthawm hna le nu nau tete hna hi ka zaam taak kho hna lai lo. Na harsatnak hi kaa hrawm ve lai i na inmi ka in ve lai.\nBAWIPA khamhnak na hmuh hlan tiang kan chuah taak lai lo i Jerusalem khua ah, pentecost ni i THIANG THLARAU Mei a rak tlun bang na cung i THIANG THLARAU Mei a tlun hlan tiang, BAWIPA bia indah ti lo kan chuah taak lai lo.\nBAWIPA aa bochan i AMAH MIN bochan in khuachia ral a dohtu vialte cungah, BAWIPA Țhawnnak le Lam hmuhsaknak le Daihnak um ko seh. Amen.\nKAN FALE HNA THISEN AU THAWNG; Kan fale thisen, au thawng hi a thang tuk e! Li bangin a hninh in a kan hninh ko! A hna a chehter lomi nihcun an theih ko. Kan fale nunnak thisen le Lai lungrawn khua i mitthli le țahhramnak aw thawng hna hi, BAWIPA nih a theih ko, tluk-rualnak le dinfelnak theipar ah, cangte selaw tiin ka thlarau cu a hrum i, ka mitthli zong nih a ti ve! Ka nunah a langmi cu, “Cung PATHIAN nih a theih ko, Lai a rel te ko lai,” ti hi a si.\nNihin, BAWIPA pekmi kan pulpit cung i kan fale hna thisen au aw hi hodah aa theih ter lo ngam? Thingin sermi pulpit cung i aupi mi a si ti lo. Mino, kan fale thisen pulpit cungin, miphun dawt le Dinfelnak le Tluk-rualnak cu au pi a si cang!\nCucaah, Chinmi, khuanu khuapa, mifim mirum, ngaknu tlangval, ram cung ram leng a ummi kan dihlak in, kan ram chungah miphun Dawtnak le Dinfelnak le Tlukruannak a um khawhnak hnga, lungrual in țan caan a si cang. BAWIPA rianțuantu vialte nih, kanmah sualnak, kan chungkhar sualnak le kan miphun sualnak phuangin, BAWIPA cu au lengmang hna usih.\nAtu caan hi kanmah caan a si. Kan cawl caan a si. Nan lung dong hlah u, zeitintiah, hi dohnak hi BAWIPA ta a si. Teinak petu cu BAWIPA a si. KHRIH Lamkaltu, Tluang Lian (Martar)\n← Ralhrang Pawl Cu PDF Nih Bomb An Puah Hna I Ralhrang 20 Nak Tlawm Lo An Thi!\nCDF Hakha nih dalan kong ah an sermi zulhphung biapi tukmi pakhat cu a um. →


A poi tak tak!! Salai Lungthli Tum ruangah NLD duhlo tu an kar cang. A ruang\nA hman tuk hrinhrang, Politik cu mah bantuk hi a si caah ralrin tein zeibantuk policy an ngei ti buin le lungthin thian tein teinak hmuh i tim ding a si.\nTunai hrawng cu Hakha Thantlang NLD nih teinak an hmuh khawhnak hnga pehzulh deuh in ca an van post thlihmah. Chinram NLD nih miphun caah an i timhmi (objectives) le Miphun caah an thatnak kong chim loin CNLD Upa pawl tu kha pumpak soiselnak (personal attack) lawngte in tatic cu a hman.\nPu No Than Kap kongah bultan thawng lak in Halkha le Falam karlak ah i hmuh thiam lonak ding a chuahpi. Pu Ngaisak fak phun in a thlak i, Pu Ceu Bik Thawng cu kan dawt ko tiphun in Thantlang CNLD kongah aa sawh.\nCNLD Suppoter pawl nih Chin NLD Upa lutlai tlinglonak le soiselnak in CNLD caah teinak an kawl bal lo. Aho Chin NLD Upa hmanh pumpak soiselnak chim le tial in politic an tuah bal lo. Ka hmu bal lo. CNLD dirpitu nih an chimmi cu Chin Miphun caah Chin Party tihi an dirpi cemmi asi ko.\nCNLD nih Chinmi caah aa timhmi le CNLD a thatnak kong an chim an phuang. Pu Zo Bawi an soisel bal lo. Pu Sui Thio le Pu Lian Luan an soisel bal hna lo. Pumpak in mizei Chin NLD upa le lutlai pawl hmanh an thangchiat bal hna lo. A dikmi le a hmanmi Chin Party an policy le an vision tu hi biatak tein an aupi.\nPumbak soiselnak in siseh miphun thleidannak insiseh ramkhel tuah cu a niam cemmi le fihnungmi politic asi. Chinmi hi kan hrut ti lo, chia le tha thleindannak kan ngei viar cang. Mifim cathiam le khurkhua ruat kho an tamtuk cang. Zumhtlak le zunhtlak lo zong thleidan zia an thiam tuk cang.\nHalkha peng ahcun Zawngkeng politic ruangah NLD vote pek a duh mi hmanh an i let hna tithawng kan theih. Pine Hlutdaw 1 le 2 ahcun NLD cu 100% teinak an hmu kho lai lo tiah thawng kan theih cang. A hman le hmanlo tucu election ah a fiang te lai.\nPu No Than Kap a soisel tuk ruangah Falam miphun tam deuh nihcun CNLD lawlaw ah vote kan pek cang lai an ti cang. Dr. Ngun Cung Lian bia i hlan ahcun ZAWNGKENG PA ruangah NLD cu Halkha le Falam ah an sung lai.Credit : Jacob R. Thang\nBe the first to comment on "A poi tak tak!! Salai Lungthli Tum ruangah NLD duhlo tu an kar cang. A ruang"


Laipa Van Lian Ceu Nih President Trump A Duh Lonak A Ruang A Ṭialmi Cu A Mak Taktak Trump Ṭanhmi Nih Cun Theih Bak Ding – Chin World News Evening\nLaipa Van Lian Ceu Nih President Trump A Duh Lonak A Ruang A Ṭialmi Cu A Mak Taktak Trump Ṭanhmi Nih Cun Theih Bak Ding\nFebruary 24, 2020 Salai Van Thawngpang\nTrump ka duh lonak a ruang: 1.Climate kong zeihmanh a rel lo. Capo bantuk in a chim salam men ko. 2. Nau thahnak kongah a pom mi kaa hrawm kho ve lo. 3. Ramri vanpang saknak kong ah a timhmi ka duh lo. Vanpang ser sawhsawh nakin hi ramri kong hi a remh kho lai lo. Vanpang ser nakin a tha deuhmi ruahnak a ngei lo.\n4. Ralzam pawl zeihmanh ah a rel hna lo. Api le apu ralzam in US an phak hi a philh rua. Kan Laimi cheu khat zong hnu lei philh in mah ca lawng aa ruatmi kan tam tuk. 5. Athil tuahmi zoh tikah cikhat ca lawng a chim i a zoh peng, kum saupi ca in a tuah lo. 6. Vawlei cung ramdang he pehtlaihnak zeihmanh tha ten a ngei kho lo. 7. Biaknak hi Khrihfami sinin vote laknak menmen ah a hman. A umtuning le a holhrel zoh ah Pathian ai tlaihchan lo mi a lang.\nTrump hi kan zoh tikah upat awk in ka hmu lo. Mi neek in a biachim ning te hna, a zuamcawhtu hna upat a hei pek lo hna ning zoh ah ngakchia ko a lo. A umtuning le a tuahsernak zoh ah Pathian ai tlaihchan le ai tlaihchan lo cu a lang. Laimi nih kan hei tanh ngai chap cu. Ram aiawhtu President ah aa tlak lo amah pumpak hrang riantuan mi Business man lawngah aa tlak. President a peh chap ahcun kan nih Laimi siifak pawl hrang ahcun hngawng a kan diptu si lai. Van Lian Ceu\nA Sunglawi Tuk Hringhran: Daw Aung San Suu Kyi Nih Chinmi Caah Thil Ropui Taktak A Tuah\nDonald Trump President A Tlin Ṭhan Ahcun Chin Refugee Caah Ṭihnung Le Lungrehtei Ngaingai A Si Cang Lai Hih


KALAY LAM ZAWHTU NIH RALHRANG LE PALEK AN THLAH VE CANG HNA – The Chinlung Post\nKalay ah Lamzawhtu Tlaihmi le Ralkap Tlaihmi Minung Thlennak an Tuah.April 3 ah Kalaymyo lamzawhtu hna le Myanmar ralhrang ralkap karlak ah tlaihmi minung thlennak an tuah, tiah thawng kan theih.Mipi lei ttuanvo ngeitu pakhat nih, “Ralkap nih tlaihmi minung kan i thleng hna lai tiah a kan hal zungzal. Zinglei ah minung 2 an rak thlah.\nCun, zaanlei ah minung 6 an thlah tthan hna. Nizan zong ah khan minung pakhat an thlah,” tiah a chim.Ralkap lei nih an tlaihmi minung 9 an thlah hna caah mipi lei zong nih minung 6 nihin ah an thlahpiak ve hna. Mipi nih an rak tlaihmi hna hi traffic police minung 5, palik 1 le Dalan 1 an si i, cu chung ah cun minung 6 nihin ah an thlah ve hna hi a si.\nRelchih:Lung afak hringhran ko:Natchaung ah Kum 13 Ngakchiapa Myanmar Ralhrang Ralkap nih an Kah. April 2 ah Gangaw-Kalay karlak Natchaung khua ah Myanmar ralhrang ralkap nih kum 13 lawng a si rihmi ngakchiapa Mg Ngyi Naing Phyo cu a paw ah meithal in an kah caah a nunnak a liam, tiah thawng kan theih.Natchaung khua mino pakhat nih, “Ralkap nih a ruak a kan chuh sual lai timi kan phan caah an kah ni ah a ruak kan vui colh,” tiah a chim.\nRalkap nih Natchaung khuachung ah meithal kah thlorh in an kah caah ngakchiapa hi thinpang thlalau in a zaam i cu lio ah cun meithal kuan nih a khen hi a si. April 2, Natchaung khua ah kum 22 a simi tlangval Aung Naing Htwe zong ralkap meithal kahnak in a nunnak a liam ve.Natchaung cu Laimi tampi khuasaknak Chaungkhuah le Hakhalay khua he aa pehmi khua a si. The Chin Journal\nFEDERAL ARMY HRUAITU AH AN TARMI CHEUKHAT HNA KHI


Thailand Ah Covid -19 Zawtnak Ngei Nuaikhat Leng An Um – Buanchukcho\nThailand Ah Covid -19 Zawtnak Ngei Nuaikhat Leng An Um Covid -19 third wave ah zawtnak i chawnh a tam chinnak Thailand ah zawtnak ngei nuaikhat leng an si cang tiah Thailand mipi ngandam nak lei vuanci phu nih an thanh.\nA luancia suimilam 24 chung ah zawtnak ngei mi minung 19851 an si i minung 325 hi Thailand ram chung thong tla hna sinin hmuh a si tiah an chim.\nCovid -19 zawtnak in a thi mi minung 240 an si i a dam than i siizung ah a chuak mi hi minung 20478 an si i atu tiang ah Covid -19 zawtnak ruang ah a nunnak a liam mi zapi hi minung 8826 an si cang.\nVawlei pumpi ah nihin tiang ahhin Covid -19 zawtnak a ngei mi nuai 210 leng an si cang i a damthan mi minung nuai 188.78 leng an si.A nunnk liam mi hi minung Nuai 4.41 leng an si cang tiah Worldometer website ah an langhter.\nNifatin in Covid-19 zawtnak a karh chin lengmang nak Thailand cu Vawlei cung ram vial te lak ah a karhnak bik ram 34 nak ah a tel i a karh nak bik ram cu American nuai 38.23 leng, India Nuai 32.35 leng, Brazil Nuai 20.49 leng in a karh.\nMyanmar Dollar (MYD) ti mi Digital tangka thar (Cryptocurrency) a chuak


Nunnak Thawngtha | Radio Veritas Asia\nNorbert Ca Ling - OSC Hakha\n“Nan cungah daihnak um ko seh, Ka Pa nih a ka thlah bantukin kei zong nih kan thlah ve hna” (Johan 20:21)\nBawipa Jesuh cu hi vawlei i a nun lio ah i dawt i thlaihchannak in lunglawmhnak, zumhtlaklo an si nak ruangah lungfahnak, a Pa rian a tuannak cungah halnak hna le khualtlawn thabatnak hna kha a hmuhton i a theih. Minung hi zeithil in dah an ser ti kha siseh, nifate kanmah he aa eh mi rikhiahnak hna, sifah harnak hna le sunghnak kong vialte zong Jesuh nih a rak theih dih. A mui mi khaan chungah khan aa pum mi a zultu hna sinah a tuah bantukin kannih pakhat cio i muihnak chung zongah Bawipa nih khuaruahhar nak a kan tuah piak, lam a kan hmuh sak lengmang ko. Bawipa nih pakhat cio kan sinak, kan tuahsernak hna cungah lung sau tein a kan hngah i zumhnak he a kan don lengmang ko.\nThihnak tei in a tho than mi Bawipa Jesuh nih midang cheuhkhawh mi nunnak thar le amah he umti nakin daihnak kha hmuhtonnak ah i lak dingin a kan sawm lengmang ko. “Pathian cu Dawtnak a si” timi thawngtha kha aupi dingah kan lunghahnak kha hlawtin, kan ti khawh lonak, humhim lonak kan intuar mi hna lonh hnu ah Pa Pathian sinin Jesuh nih a tinco mi rianthiang kha pehzulh in kan tuan awk tu a si. Cuticun, Bawipa Bupi i a rianthiang cu Vawlei cung ramkip ah dong loin a rak karhter.\nKan Bawipa Jesuh Khrih Vailamtah cungah chiahru ngai in thihnak a rak innak kong le a zultu hna thinphang thlalau lungawtawm in an umnak kong a langhter hnu ah John nih khuaruahhar a thar taktak mi konglam pakhat kha a langhter than. Jesuh cu thihnak in a thawhthan hnu ah a mi hna sinah a rak kirthan. Taktak ahcun Thawhthan ni (Easter) zingka te ah a tho than mi Jesuh kha Maria Madalena nih a rak hmuh i aa cinken cang. Cu ni zanlei ah ngaichiat lungrethei in an um i innka kharkhumh in aa thup mi a dang zultu hna kha Jesuh amah pum hrimhrim aa hmuhter hna.\nBawipa Jesuh nih Vailamtah cungah fakpi in a rak innak, a kut pahnih thir khenhnak hmape, a hnak i fei chunhnak hmape hna kha a hmuhsak hna. Hmasabik ah Daihnak bia in a chonh hna. Cu bia an thinlung muru ah a pil mi Veel taktak a si i an nunning a thlenter hna.\nA thothan mi Jesuh nih chambau mi micheukhat kha halnak a tuah hna. Cucu ‚Amah nih a tuah bantukin lam ah chuak i thawngtha chim ding kha a si. “Jesuh zong nih thazaang aa hrim i a rak tuah. Pa Pathian nih tuanvo a pek bantukin a zultu hna zong tuanvo a pek tak ve hna. Jesuh nih a thawnnak kha a cheuh ve hna nak le thleidan lo dawtnak in thinlung that ah a thlenpiak hna nak kong kha Johan nih‚ An cungah Thiang Thlarau a toih hna” tiah a tial chih.\n“Nan cungah daihnak um ko seh, Ka Pa nih a ka thlah bantukin keizong nih kan thlah ve hna.” (Johan 20:21)\nBawipa Jesuh cu hi vawlei i a nun lio ah i dawt i tlaihchannak in lunglawmhnak, zumhtlaklo an si nak ruangah lungfahnak, a Pa rian a tuannak cungah halnak hna le khualtlawn thabatnak hna kha a hmuhton i a theih. Minung hi zeithil in dah an sei ti kha siseh, nifate kanmah he aa peh mi rikhiahnak hna, sifah harnak hna le sunghnak kong vialte zong Jesuh nih a rak theih dih. A mui m i khan chungah aa pum mi a zultu hna sinah a tuah bantukin kannih pakhat cio i muihnak nih a khuhnak le a bi mi khuaruahnak hna kha pehzulh in a kawl i phozar than. Bawipa cu kan cungah zumhnak a ngei peng rih ko. A nung than mi Bawipa Jesuh nih midang cheuhkhawh mi nunnak thar le amah he umti nakin daihnak kha hmuhtonnak ah i lak dingin a kan sawm. “PATHIAN CU DAWTNAK A SI” timi thawngtha kha aupi dingah kan lunghahnak kha hlawt in, kan ti khawh lonak, humhim lonak kan intuar mi hna lonh hnu ah Pa Pathian sinin Jesuh nih a tinco mi rianthiang kha pehzulh in kan tuan awktu a si. Cuticun Bawipa Bupi i a rianthiang cu Vawleicung ramkip ah, dong loin a rak karhter.\n“Atu chan ahcun kaa in chimnak lawng a za hrimhrim lo…, Thawngtha kan chim tikah hlan pupa hna nih an rak chim bangin, Kannih cu kanmah pumpak hrimhrim nih kantheih, kan mit in kan hmuh cang” tiah tette an khan bantukin pumpak hmuhtonnak cungah hram kan bunh a si ahcun hmual a ngeih deuh ding khi a si. Kannih kha an kan zoh lai i mi nih, “annih khi zoh hna u! Pakhat le pakhat zeitluk in dah an i dawt, pakhat caah an nunnak pek ding hmanh khi timhcia an si,” rak kan ti hna sehlaw hmual a ngei deuh lai. A fek mi dawtnak in pekthenhnak, chambau mi hna bawmhnak, cawmnak, thilpuan hruk-aih pekthenhnak, umnak inn le lo ngeilo hna kha riahnak khan peknak, mah lawng a um mi hna kha hawikom ah i serhnak, dothlatnak a ing lio mi hna hnemhnak hna tuah a si ah cun hmual a ngei deuh lai. Cuti kan tuah a si ahcun Khrih theih hi khuaruahhar a si zia kha mi nih an theih lai i Khrih pum cheuchum tette tha kan si bantukin Bawipa a rianthiang kha kan tuan piak khawh lai.


Raltuk Hnu Ah CDM Bantuk Cohlan An Siah Cun Ral Kan Tu Ti Lai Lo — Chin Miphun Tlangau\nRaltuk Hnu Ah CDM Bantuk Cohlan An Siah Cun Ral Kan Tu Ti Lai Lo\nSeptember 14, 2021 Salai Ephraim MYANMAR 0\nRaltuk Hnu Ah CDM Bantuk Cohlan An Siah Cun Ral Kan Tu Ti Lai Lo.Ral kan i (sakhan ti bantuk kan lak,ramtang ti bantuk ah kan i tuk hnu) tuk ko hnu ah, hriam an chiah i, CDM phun in nan cohlan hna ah cun kei cu Ral kai tu ti lai lo. Ka nau le zong an hnatla. Ka nau le zong tha tein ka chimh cang hna. An nih vial nih an kan tlaih sawhsawh ko zong ah kan nunnak an lak.\nTu ni tiang ah thisen tampi a chuak cang nunnak tampi an pek cang.Thinphang thlalau in heh ti ah thingtang le ramtang, ruahpi le cangvat lak ah har kan tuar ve. Cu hnu ah fawituk in CDM ah nan cohlan hna i a himnak le ramtha ah nan chiah hna an paw nan cawm ko ding hna ah cun Kan nih cu raltu ti loin daihnak in kan kal um lawlaw hi kan duh deuh ko cang.Crd: Salai Phuntanh (The Thantlang Times)\nBy.Salai Ngun San Aung: UN nih NUG hi phungning cozah ah kan cohlan piak sual hlah sehlaw kan Dothlennak kan ngol lai maw?Zahan tlaipi tiang, cun nihin ka thawhka in tutiang hi kong hi ka ruat.UN nih nihin chun meeting ah NUG hi phungning cozah ah cohlang sual hlah sehlaw ti ruah ah mizapi kan lung a zor tuk sual lai maw ti ka phang.Mi raltha Con Bik, Lal Luai, Vomthu Maung, Hrang Nawl chan in Vawlei nih an um ve ti hmanh an kan hngalh hlan zongah Minthang Mirang ralpi hmanh phaw le nam he a rak dirh ngammi Miphun kan si nak philh riangmang in kanmah lawng cun kan tei bal lai lo, kan thazaang aa thlau tuk, kan hriamnam aa thlau tuk, kan ba tuk tiah kan lungdong sual lai maw ti ka phang.\nUN nih a kan cohlan zongah China le Russia sin dah loin hriamnam cawkzalhnak hi thilfawi a si hlei lo caah an kan cohlan zongah vukvek tiah zingzan in kan thawng colh kho hlei lai lo. China, Russia le US, EU pawl kar i entainak tu a thawng lai i Cold War lio bantuk khan anmah le interest cio ruat pah in an chuncaw vaihlam fang khi kan si pah thiam ko lai.Cucaah kan innpa voksa chumhmi hngar i rawlei kathaw loin um nak cun kan ngeihmi bawnbok meh te kha a thaw bik in zeitin kan chumh lai timi tu kan ruah kha kan pawkhim deuhnak a si ko lai.\nUN cu kan bochan, Vawlei pi kan bochan hna. Asinain kan ruahning bang si sual hlah kun kan lungpur lo ding a biapi tuk. Kan chung thari kan ithawnter a herh. WA, Kokant, Mailar, Shan, Karenni, Kachin, Karen, Shan, Mon, Chin, PDF vialte kan ttan tti ahcun hi MAH le a minung pawl kan tei hna lo nak ding sullam a um lo. Cucaah NUG nih UN lawng bawh siloin hi tlangcung hriamtlai vialte hi a kuutriit khawh hna, a komh khawh hna ding a biapi tuk.\nTlangcung hriamtlai pawl nih NUG zong hi USDP te NLD te em ang in kawl thotho an si ko tiin hmuh loin zumhngamhnak (Trust) an ngeih khawhnak ding a biapi.UN zong nih kan cohlang loin Miphun vialte zong nih hnu kan chit hna hmanhseh a Nung Pathian kan lei a ttan ahcun ho nih dah an kan tei khawh lai. Zeipaoh tlung ai kun Bawipa thawngin kan dirhmun fek sehlaw kan lungthin le thazaang thawng ko seh!\nTeinak cu Bawipa ta a si.


Kalaymyo Kong Ka Ruahnak – Hakha Cherry\nMipi chung in hliamhma pu le mithi (casualty) atamtuk nak hnga lo meithal tlai paoh hi contact i tuah hna seh law hmaitonh i tuknak ngol in ngaithleem i tuknak (Ambush) i tuah phun deuh in an cawl ah ațha deuh lai tiah ka ruah.\nCun abupi in khuachung ah hmaitonh in dir onh hna loin pikpak in kenkip in rak cawl ah ațha deuh men ko lai, cu lo ahcun ISIS le Taliban pawl nih mipi le hngakchia kha i khamnak (Shield) ah an hman hna i ral an tuk phun khin Kalaymyo mipi kha i khamnak ah hman mi dirhmun ah an um sual lai ti phan aum ngai.\nKhuachung i do peng ahcun meithal khu, bom khu in khuami tamtuk kum upa deuh le hngakchia cu zawtfahnak caan saupi tuar khawh asi. Aran deuhnak in raldohning -strategy an thlen ah ațha ko lai tiah ka ruah ko.\nTutan Kalaymyo nih ralkap an doh dan cu, Mirang nih Laitlang arak chim i an ngeih mi hriamnam paoh in an rak doh hna bantuk kha asi i Kawl ralkap uknak doh cu ngol hrimhrim lo ding asi. Kan doh ve hna ning in kan tei khawh hna lo zong ah kan tei khawhnak hna lam aum mi paoh in kan doh peng ko hna lai.Bawipa nih Kalaymyo mipi in umpi hna seh law in veng peng hram ko hna seh!Credit-Victor Khen Sang


BUAIPI TAKTAK MI ZAWTNAK ADAMH KHOTU AN SER KHAWH CANG – The Chinlung Post\nA Tulio vawleipi nih abuaipi taktak coronavirus zawtnak adamh khotu sii cu tlangzarhnak an tuah cang. Hi coronavirus a damh khotu sii cu mum khat ah india tangka in 55 an hauh. Tutan ah Coronavirus damhnak sii atlangzarh tu hna hi FDC timi Fixed Dose Combination an si. Thawngpang ttha ngaingai asi ko cang, hi konghe pehtlaiin atanglei bantukin an langhter\nFDF hna nih hin Coronavirus khamnak caah an sermi sii tlangzarhnak an tuahmi hi phunhnih a si. Mah sii hi a min ah PiFLU le FAVENZA asi tiah an langhter. Tutan ah sii tlangzarhnak atuahtu FDC hi India ram a simi Aurangabad khuapi Maharashtra State ah hrambunhmi an si tiah an chim. Cun an sermi sii hi Drug Controller General of India zong nih nawl a awnh cangmi zong an si.\nA cunglei ah langhter cang bangin tutan ah an tlangzarhmi Sii mum nih hin Coronavirus zawtnak angeimi hna thlopbulnak caah attha taktak mi le hi sii nih hin rianrang ngaiin a damter colh hna tiah fianhnak zong an tuah cang. Culawng siloin an sermi Sii hi zawtnak angeimi le abik in zawtnak azual lo deuh mi ca hrimhrim a ttha khun tiah FDC nih an langhter.\nZawtnak an theih hlan le rianrang in zohkhanhnak tuahmi nih hin zawtnak angeimi damlo hna an ngandamnak attum chuk dingmi kha biatak tein a kilven khawh ruangah cozah le ngandamnak lei zohkhanhtu hna zong hmunkhat ah kan ttuantti ko peng ko lai tiah an chim. Cun sii tlangzarhmi PiFLU le Favenza si ai hi ramchung khoika paoh ah a um ding asi tiah DFC in chimnak nawl angeimi Mayank Tikka nih a chim.\nRamchung hmunkip ah mah sii phun hnih hna cu cawk khawh dih dingin an chiah cuahmah cang tiah company nih cathanh ah an langhter. Cun mah sii phunhnih hna cu mum khat ah india tangka in 55 asi tiah aman zong an langhter chih tthan. Theihdingmi cu mah bia hi lunghrinh in a zumlomi tampi kan um kho men asinain thawngzamhnak nih alanghtermi asi i, zumh le zumh lo cu pumpak cungah aa hngat


Thimnak a lim hnu, dihdongh beh lo ah a herh – THE CHINLAND POST\nThimnak a lim hnu, dihdongh beh lo ah a herh\nSalai Tluangkipthang — Nov. 8 a hun tlin tiang ah, Chin miphun nih kan hman ngai ve mi Facebook hun kau ahcun rampi thimnak kongkau lawngte a si. Nain, thimnak a hun i lim hnu ah a hung dai ruahmah.\nFacebook lawng ah silo in a leng zong ah a hung dai ngaingai! Hihi a daih mi hi Kawl nih Puaipi Mite an timi Kawl pawl an Pha-za puai lio i, mei a ceu tuk mi a dih le cangka in muipadap in hung um a simi bang kan ramkhel sining a mih lo ding a biapi hringhran.\nRampi Election a lim thla khat bakte a tlin a si. Atu kar hmanh ahhin, cheukhat cawlcanghnak cu a hung dai ngaingai. A ruang tampi a um kho men. Teinak a hmu mi, a tei lo mi he hun zoh ah hmuh khawh a si. COVID-19 boruak ruang zong ah a si kho men. Nain, hitin daih peng lo ding a biapi hringhran hnga!\nCucaah, a ralai mi thimnak caah cawlcanghnak tha tein ngeih a herh colh mi a si. Naite ah tuah a simi Rampi thimnak ah tuah mi, Pyine Hluttaw, Amyotha Hluttaw le Pyithu Hluttaw palai thimnak kong cu kan mithlam ah tampi a cuan khawh rih ko caah tampi chim a hau ti lai lo dah!\nHmailei belte ah cozah nawlngeitu nih an zoh than a herh mi pakhat cu Rampi Thimnak (General Election) tuah ning hi a si. Voikhat pi ah tuah a si tik ah, Thimfung thlatu mipi an lung a fiang lo. Cucaah, hihi cu hmailei ahcun cozah nih Amyotha Hluttaw le Pyithu Hluttaw palai thim caan le Pyine Hluttaw thim caan tbk. thlen remh a hau ding mi a si. Kan innpa ram India hna ahcun, Upper House (Rajya Shaba) kanmah Amyotha Hluttaw palai thim caan cu a dangte in an tuah. An tuah ning cang zong a tha ngai mi cu palai dihlak in voikhat te ah thlen an si lo. Mahbel, hi bantuk remh khawhnak didng ahcun 2008 phunghram zong cu thlenremh a hau hui. A fawi lo!\nCucu, a fawi lomi caan chung ah hitin thimnak a hei kal thluahmah ko ahcun, kan miphun le ramkhel sining hi zohchun a herh mi tampi a um. Cuchung ah, zeihmanh an kan rel tuk lem lo mi kong ah tampi kan zoh than a hau. Cu hna chung in pathum te ka hun char;\nKhuabawi/Sang uktu Thimnak,\nInn 10 le Inn 100 Uktu Thimnak,\nSipin Thimnak hna an si.\nA cunglei pathum hi a biapi ah kan chia tuk lo nain, riantuannak ah anmah hi an i tel zungzal. Amah hi a cozah uknak phung ah dengteo in a pehtlai mi an si. Thimnak he kan zoh chih a si ahcun, Thimnak kongkau tawlreltu ah an i telh colh. Cucaah an biapit nak a si.\nCu an biapitnak cu chia tak in, thil dang deuh hin zoh tuah usihlaw, tahchunnak ah Hakha Dawrthar Sangngan (Ward) kan zoh a si ahcun, Thantlang khuapi nak in a ngan deuh. Hika ah Khuabawi (Sang uktu) hi felfai tein thim a herh. MP le Vuanci te hlan ah kanmah he direct in pehtlaihnak a ngei mi cu Sang/Khuabawi an si. Cucaah, an kan uktu an si caah hi pawl thimnak hi a biapi.\nAtu ah, Hakha in kan chim ahcun, Sang (Ward) 8 a um cang, cucu uktu hna thimnak hi a biapi tuk hringhran. Cu ve thiamthiam in, inn 10 le inn 100 uktu hi an biapi tuk. Inn pawngkam, sang veng runvennak, thanchonak ah anmah hi a biapi an si. A dang pakhat cu Sipin Thimnak hi a si. Tulio cozah umtuning ah Sipin hi amah tein a tawlrel mi a si. A dang cu cunglei Nay Pyi Taw lawng tein nawlngeihnak tawlrel a si. Sipin committee chung ah a felfai, khuaraut kho mino, riantuan kho taktak ding mi tampi in telh a herh cang.\nCucaah, hi vialte hi Rampi Thimnak he pehtlai lo bantuk in chiah sawhsawh lo in cozah tlaitu party a si lo mi nih fel tein zoh, timtuahnak ngei in dir a herh cang. Khuabawi le tlangpi thimnak kong ah felfai tein ruah a herh. Hihi ramkhel ca lawng silo in, Khuatlang zohkhennak ca hrimhrim ah biapi tuk mi a si! Cucaah, a luan cia mi thimnak bang, Khuabawi cu an nih Party an si dih e, an nih cucu an si e timi ruahnak a um ti nak hnga lo a biapi. A hlan kaan tein, a hrihhram a si mi pawl thawk in felfai tein ruahnak le thazaang chuah a herh cang….\nPrevious Hakha Ah Minung Pahnih Sin in Covid -19 Positive An Hmuh Chap\nNext Hakha Ah Nu Hna Namnehnak leTlaihrem Rialdipnak Duhlonak Lam An Zawh


Lungler i a hman mi Jet fighter konglam theih khawh tawk - CHIN IDOL\nLungler i a hman mi Jet fighter konglam theih khawh tawk\nSeptember 11, 2021 chinidol.net Uncategorized 0\nMah hi Jet hi tuni an hman mi kha si dawh a si. Chengdu J-7 / F-7 tiah timi a si. Russia nih China company a bawmh chom hnu ah China min hmang in ser mi a si. Hi nak chia deuh muisam ai khat nawn mi phun 2 an um rih. Cun hi nak ttha deuh Russia sin in a cawk mi Mig 29 le SU30 an um ve.\nVanlawng hi Meiktila in a rak zuan zumh a si. Meiktila in Lungler hi 352km hla hrawng a si. Tlun le kal he cun 704 lengkai hrawng a si. J-7 hi Combat range: 850 km (530 mi) tluk a si. Cucaah Meiktila in a ra lai i, Meiktila ah a kir kho tthan ti nak a si. Asinain Meiktila van ttum tthan awk ah KM tam a ngei ti lo i, sau ai helhum kho lai lo ti a fiang.\nSihmanhsehlaw Vanlawng nih hin guide missile or bomb a hmang kho ve lo. Meithal nai ngiat bantuk in Target kha ai ngait ve a hau ti nak si. Cucaah a target a nganh khawh ti a fiang. Hihi a derthawmnak zawn a si ti khawh a si.\nJ7 nih hin Meithal kuan 60 kap kho pahnih le Rocket 55mm a si mi voi 12 kap le 90mm a si mi voi 7 kap ai ken. Cun bomb hi kg 50-550 tluk rit mi tiang ai ken khawh. Cun air to air missile tu hi cu phun 7 hrawng ai ken khawh ve.\nHi kong ka ttial tikah tthihphaihnak caah siloin a kan kap tu vanlawng umtuning theih khawhnak caah a si. Cu kan theihnak nih cun zei ti tal i runvennak caah a tthahnem hnga maw ti ruahchannak he langhter mi a si ti kha rak theithiam ding ah kan nawl duh hna. Palh sualnak a um kho mi cungah ngaihthiam kan hal hna.\nlaaknak: suimilam page\nLaunglone Peng Pyosawtee Lutlai Thah Tong\nAyeyarwaddy Bank Tangka Phurtu Mawtaw Damiah Nih An Teih\nSAC Ralkap Pakhat Ralhriam He Kereni Generation Z Sinah Ai Fonh\nMindat Peng Ah Uknak latu SAC Ralhrang Nih Khrihfa Biakinn Telh In Inn 7 Mei Khangh


China Nih Canada Minung Thah Ding In Bia A Khiah Piak Than Hoi — Salai Ephraim Thawngpang\nChina Nih Canada Minung Thah Ding In Bia A Khiah Piak Than Hoi\n2018 December ah Huawei Executive Canada nih an tlaih thok khan China le Canada karlak hi a chia lei a panh chin lengmang cang. Canada Foreign Minister Chrystia Freeland nih cun China biakhiahnak hi kan duhlo, tiah a chim cang. Canada rammi a simi former diplomat Michael Kovrig le businessman Michael Spavor hna zong China kutchung ah an um lio a si. Hi minung pahnih hna zong hi thah ding in an kong an ceih piak hna lai lo tiah chim khawh a si loh, tiah a chim.\nChina hi communist an sinak a lang lengmang ko. China court nih tukum chung ah a voi hnihnak Canada rammi sinak a ngeimi cu thah ding in bia an khiah/ceih piak hoi ko. Thah ding in bia an khiah paikmi hi sii phurtu a si, tiah puhmi a si. Cucaah China court nih cun hri in thlai ding in a bia an khiahpiak hi a si.\nTutan ah hrithlai in thah dingmi Fan Wei hin tukum chung lawngte ah China nih Canada rammi sinak a ngeimi a voi hnihnak thah ding in bia an ceih piak hna a si. Fan Wei sin ah hin ramdangmi minung panga le an mah China minung panga hna zong thah ding in an bia an ceih piak chih hna.\nKawl Ralkaap Nih Mipi Sin Ah Thawngthanhnak An Tuah →\n← ‘TRUMP’S PEACE PLAN’ A Hlawhtlin Ah Cun Saudi Arabia Nih $10 Billion An Pek Hna Lai


Pu Bezos: Ni khatkhat ahcun minung hi 'van (space)' ah an chuak te lai i vawlei hi umhar pheng ah an tlawn te lai | The Chin Express\nPu Bezos: Ni khatkhat ahcun minung hi ‘van (space)’ ah an chuak te lai i vawlei hi umhar pheng ah an tlawn te lai\nVawlei mirumbik 2nk a simi Pu Jeff Bezos nih, “Ni khatkhat ahcun minung nih thli a um lonak a lawngmi van (space) ahkhin minung umnak vawlei an ser lai i khua an sa te lai. Khika ah fa an ngei te lai i an fale cu atu i umhar pheng ah national park kan kal bantuk hin umhar pheng ah vawlei an rak tlawng te lai,” tiah nizaan tihni ah a chim.\nNithumni ahkhan US khualipi Washington DC ah 2021 Ignatius Forum meeting an tuah i van (space) hlathlainak kong le vawlei khamhnak kong an ceih lio ah atu bantukin a chim hi si.\nThli um lonak a lawngmi van ahkhin minung 1 million hrawng a tlummi hi bantuk a zawlmi pipi hi kan sak hna lai i cuka ah minung khua an sa lai i fa an hrin te lai. An fale cu umhar pheng ah vawlei ah an tlawng te lai – Pu Bezos\nOnline shopping company Amazon le Van (space) kalnak company Blue Origin dirhtu Pu Bezos cu bia an hal i, “Thli a um lonak a lawngmi van ahkhin aa vuanmi minung umnak an sak te lai. Mahka hmun ahcun ruahpi sur, lihnin, thlichia, tbk zeihmanh um ti lai lo. Khua caan zong minung nih an duhning tein ‘Ṭhal Caan, Khuasik Caan, tbk’ in an tuah khawh lai. Cuka ahcun vawlei ah kan tlawnlen bantukin tlawnlen khawh dingin vawlei tha (gravity) zong an serchom lai,” ati.\n“Van ah aa vuan i aa mermi minung umnak (ser chommi vawlei) zawl pi cu a ngan pipi an si lai i tampi an ser hna lai. Pakhat nih cun minung 1 million hrawng a tlum hna lai. Mahka ahcun tiva, tupi, ramtang saram, tbk zong an um lai.\n“A ra laimi kum za tlawmpal ahcun van (space) ah minung nih fa an hrin te lai. An fale cu van i aa vuanmi vawlei/inn ahcun an hrin hna lai i cuka ah an ṭhang (khuasa) lai. An fale caah cun an chuahkehnak le ṭhannak, khuasak tintuknak asi lai. Cucaah, vawlei (Earth) cu umhar phengah Yellowstone National Park kan kal bantuk hin umhar pheng ah an tlawn ve te lai,” ati.\nA um ciami vawlei/planet Mars, Moon (Thlapa), Jupiter, tbk minung umnak caah ser nakin a lawngmi van ah aa vuanmi vawlei serchom hi a ṭha deuh, tiah Pu Bezos nih a chim.\nThlapa le Jupiter, tbk cu khuati a chiat tuk caah minung umnak ah remh khawh ding an si lo. Mars tu hi thingkung tampi cin le sersiam ahcun minung umnak a ṭha kho men, tiah scientist pawl nih an zumh i ni khatkhat ahcun Mars ah minung tampi khua kan sa te lai tiah an zumh.\nNain, Pu Bezos nih cun a lawngmi van ah aa vuanmi vawlei (minung 1 million a tlummi inn) tampi sak hi a ṭha deuh lai ati.\nPu Bezos nih a seihkuzin cu liamcia kum tlawmpal ahkhan a rak chim bal cang. “Kanmah le kan fale chan ahcun tuah khawh asi rih lai lo, nain a ra laimi kum za tlawmpal ahcun minung nih an tuah khawh te lai…,” ati. Atang video ahhin zoh khawh asi.\n“Mars cu thingkung kan cin lai i minung umnak caah ṭha dingin kan sersiam lai ti ahcun a har chiahru ding khi si,” ati.\nZei ruang dah van ah um dingin seihku an zin?\nScientist cheukhat le vawlei mirumbik Pu Elon Musk (Tesla le SpaceX CEO) le Pu Jeff Bezos (Amazon le Blue Origin dirhtu) nih cun, “Vawlei hi a hmun zungzal lai lo, a tuan le tlai lawng asi lai,” an ti.\n“Minung hi vawlei lawngah kan um ahcun kan vawlei hi rawk sual sehlaw minung ci a mit lai. Cucaah, minung hi vawlei (Earth) lawng si loin van (space) le vawlei/planet dang Mars ti bantuk zongah kan um ve a hau,” an ti.\nCun, “Minung kan karh chin lengmang caah a tuan le tlai lawng asi lai, hmun kan i za te lai lo. Rawl ei ding lo tuahnak hmun, dinti thiang laknak, tbk kan i za te lai lo…,” an ti.\nPu Elon Musk nih cun planet Earth lawngah um awk kan ṭhat lo caah planet Mars hi minung umnak ṭha dingin kan ser lai ati i atu hi Mars kalnak rocket a ser cuahmah lio asi.\nPu Jeff Bezos nih cun, “Planet dang minung umnak caah ṭha dingin sersiam nakin a lawngmi van ah minung 1 million hrawng a tlummi aa vuan i aa mermi minung umnak tampi sak a fawi deuh lai pinah a ṭha deuh,” ati ve.\nPu Elon Musk nih Mars ah minung um te dingin a seihkuzin a chim vemi cu atang video ah zoh khawh asi.\nPu Elon Musk nih cun Pu Jeff Bezos seihkuzin hi asi kho lo ding asi, ati.\n“A lawngmi van ah minung 1 million hrawng a tlummi aa vuan i aa mermi minung umnak ngan pipi saknak ding ahcun saknak thilri le seh vialte vawlei, thlapa, vanlung (asteroid) le planet dang in phorh an hau lai.\n“Atlantic rilipi laicer ah USA ram kan ser lai ti he aa lo,” ati.\nAho ruahnak/idea dah a ṭha deuh tiin na ruah, Pu Musk maw Pu Bezos?\nHmasa thawngpangUS thawngla pa cu Kawl Ralkap nih kum 11 thong a thlak\nHnu thawngpangUS Mirangpa nih Chin ram dothlennak caah $25,000 (ting 400 leng) a hlut


BREAKING NEWS : KIA Laiza Sakhaan Lei Ah Ralhrang Tank Le Mawtaw Tampi Hmuh An Si. – The Chinlung Post\nKachin hriamtlai KIA umnak Laiza camp lei ah nihin April 23,2021 zanlei ah khan Kawl ralkap raltuknak Tank tampi le Motor tampi cu an kal hna tiah khuami hna nih an chim. Nihin April 23 ah Kachin ram kulh Ban Maw myo in Laiza camp lei ah Kawl ralkap raltuknak Tank tampi an kal hna.\nCu pinah Motor in ralkap tampi an i cit i an kal hna. KIA he i kahnak ahhin Kawl ralkap nih a hman tuk bal theng lomi raltuknak Tank pawl a hman cang hna lai caah mipi ralring tein um ding ah theihter an si\nKawl ralkap nihhin KIA hi an ci hmih khawhnak ding ahcun an hmunpi Laiza hi kah a duh mi a si. Sihmanhsehlaw nihin tiang a kap kho rih lo. Vanlong in Laiza kahnak ding ahcun Tuluk ramchung lei\npi ah Vanlong va zuan a hau caah a kap kho bal lo. Kan hnu ah khan Laiza camp cu Kawl ralkap nih Vanlong in a kah lai timi thawngpang Laiza ummi nih an theih. Zingka tein tlang an au i mipi pohpoh khur chung ah um ding le ralring tein um ding ah thawng an thanh hna.\nKIA le Kawl ralkap kahnak a fak tuk. Alaw Bum Kawl ralkap sakhan cu KIA nih an lak. KIA nih an lak hnu ah Kawl ralkap nih lak than an duh i ni tampi Alaw Bum tlang ah an i kap. Kawl ralkap battalion in\nan nunnak a liam i hliam an tuar. Nihin tiang Alaw Bum camp cu KIA kut ah a um peng rih ko. KIA le Kawl ralkap an i kahnak ahhin thla khat fai ah KIA nih Kawl ralkap sakhan 10 reng lo an lak khawh cang. Kawl ralkap tamtuk an thi cang i hliam an tuar cang. Kachin ram lei ah Kawl ralkap nih ralkap tampi an kuat chap lengmang hna.\nKawlram Nu Pawl Ralhrang Nih An Tining Hna Hi Cu Celh Awk Atha Loh.


CNF/A rianṭuannak Kumkhat $200 hi cu thawh cio hram hna uhsih – Hakha Cherry\nChin miphun cu holh le ca, Nunphung, ram a ngei mi miphun kan si. British pennak in uk hlan ahcun, mah te’n aa uk mi, Chin miphun kan rak si hna. Kum 2017-21 lio ah Mirang nih Chin ram a rak doh lio ah, kan ram cu kanmah te’n kan ukkhawh ko, miphun dang nih uk kan herhlo tiah, Lai meithal iput in Mirang ral a rak doh ngam mi, Chin miphun paralṭha kan rak si hna.\nFir timi zong a rak umlo i, inn pa chakthlang he nun hrawm nun a ngei mi miphun kan si. Kan Lai inn te ah kan rak um, Ṭawh a hrenh lomi miphun kan si hna.” Fir ” timi biafang a rak theih lomi le miphun kan rak si hna.\n” Union of Burma “timi ram rak sernak ah, zei Miphun dah a ngan deuh, a hme deuh tiah tahnak tahfung le, milu tamdeuh, tlawmdeuh kha Union Of Burma dirhnak ah a rak i hngat lo.\nKum 1972-75 hrawng ah Singapore le Malaysia cu Kawlram ah Kuuli a rak lek mi an si. Ne Win, U Nuh, Ralkap in, Hohmanh nih thimlo nih molh lakin a kan uk tikah, Miphun dangtu ṭihnak, thleidannak sifahnak in kan khat cang, Chin pasal ṭha CNF/A nih kum 32 chung chungkhar unau kaltak in, minung minung 75 leng zong an nunnak a liam cang.\nNihin kan Chin mino hna nih, CNF/A camp ah an tlawnnak tete siseh, pengtlang kip ” Nation- Building Workshop ” an tuah cio mi siseh, Kan miphun sinak kha kamlo chuncha bang dirṭi uhsihlaw CNF/A ṭhawn ter chinchin hna uhsih, kanmah le kan pahrang cio in dirṭi cio cang hna uhdih. Ramleng um mi nih minung pakhat $500$300 tibantuk a thawh mi tete an tam cang, nang le kei zong $200 or nikhat kan ni hlawh cu thawh cio hna uhsih.Pengtlang dang hmanthlak zong a tampi rih ko.Credit-Tialsang Bawitlung


Chin Pastor Dam Suan Thang Thawngṭha A Chim Ruangah An Hremning Kong A Chimmi Cu Ngaih A Chia Hringhran A Tuar Innak Rel Dih Ahar Hringhran – Chin World News Evening\nChin Pastor Dam Suan Thang Thawngṭha A Chim Ruangah An Hremning Kong A Chimmi Cu Ngaih A Chia Hringhran A Tuar Innak Rel Dih Ahar Hringhran\nChin Pastor pakhat nih a tuarnak (Testimony) kong a chimmi: Kum 1982, kum(6) hrawng ka si lio ah hin Khrihfa kan si ruangah kan inn hi Lungtum in an rak cheh bal cang. Kum 1994, Kum (18) ka si ah Pathian thawngṭha bia ka rak aupi ruangah tlaih ka tong i lam laicer khuabawi inn hren ka tuar i ka ningzah ka celh loh.\nKum 2004, kum 28 ka si ah Pathian thawngṭha bia ka aupi ruang ah an ka tlaih ṭhan i thonginn (Lock-up) ah an ka hren. Cu caan ah cun ka thilri an ka phoih ter dih ka kedanh tiang an ka phoihter dih i, a thaizing ah thongin thilpuan he cun Insein Biaceihnak zungpi ah an ka phakpi. Insein Biaceih zung ah cun thongtlathil thuam le ka kut cikcin khih buin, mi zahpi hmai i hruai ka si tikah ka ning a zah tuk hleiah ka ngaihchia tuk hringhran.\nKum 2007, kum 31 ka si ah inn pakhat ah Home Crusade ka tuah i cu lio ahcun zum lotu nih Lungtum in an rak ka den ṭhan rih. Kum 2013 Kum 37 ka si ah a dik lomi sual phawtnak ruangah Thla 7 chung ah voi 9 bak te Biaceih zung ah chuahpi ka tong ṭhan. Kanun Lamthluan ka sining ka cuanh ṭhan tikah hmaihngalpi ding ka ngeih chun cu Jesuh Khrih thawngṭha aupi ruangah faknak ka tuar mi lawng hi a si.\nA ngaingai ahcun Pathian riantuan ruang ah kan tuar mi vuaknak, a diklomi sual puhnak, kan kut cikcin in an kan khihmi, thongthlaknak kan tonmi thil hna hi Pathian chimhhrinnak aa tel ruang\nzong ah a si kho men. Asinain a biapi bikmi cu tuar kan duh tiin temtuar khawh menmen mi thil\nan si hlei lo. Jesuh temtuarnak i hrawm chih in hmailei karhlannak ah fek tein kan dir khawhnak hnga le kan nun kan iremhnak ding caaha si tiah keimah nih cun ka cohlan. Hibantuk thil ka temhtuar nak vialte cungah ka lung di a riam ko. Bawipa kaa lawm. Pathian rianṭuan ruangah temtuar a ingtu vialte Pathian salṭha dihlak upat kan pek dih hna.\nPastor Dam Suan Thang hi Pathian thawngṭha a aupi ruang ah fahnak phunkip le temhtuarnak a phunphun a ing tuarmi a si. A tu a hngawng ah hliamhma a ummi zong hi Pathian bia chim kho hlah seh tiah hramhram in a hngawng an ah piak mi a si. Asinain Satan nih a ka tei lo, hremnak in ka luat lawng si loin ka aw zong a chuak ṭhan i Pathian thawngṭha cu ka chim khawh rih ko tiah a chim fawn.\nPastor Dam Suan Thang hi Yangon ah Pathian rianṭuan in a ummi a si. Hibantukin amah thawngṭha bia aupi ruangah hrem a tongmi Pastor Dam Suan Thang zong Pathian kilven in thawngṭha bia a aupi nak ah umpi ko seh! Hi a konglam hi amah nih a chimmi a si i amah siannak in kan thlahmi a si. chirhchan: C-Ministry\n“Pumpak Si Loin Biaknak Mit In Na Zoh Hnu Lawngah Kawl Pawl Thinlung Put Na Fian Lai”


US Cozah Nih 2019 Chung Ralzaam Laak Ding Milu Zat A Thumh Chap Lai | Faiceu News\nInnpiRamdang ThawngpangUS Cozah Nih 2019 Chung Ralzaam Laak Ding Milu Zat A Thumh Chap Lai\nSeptember 18, 2018 Salai Robert Ngun Sang Ramdang Thawngpang 0\nNizaan Cawn Nikhatni ahkhan US Secretary of State Mike Pompeo nih 2019 chungah US ah hmunhma khuarpiak ding/cohlan ding ralzaam milu zat cu President Trump hruaimi cozah nih a thumh chap than lai tiah thanhnak a tuah.\n2019 chung US ralzaam laak ding cu 30,000 lawng bak ah thumh dingin thanh a si. Atu ah a thar in US ralzaam laak ding milu zat chuahpimi hi a hlan nakin tam taktak a tum, September 2017 chungah khan Trump nih 45,000 ah a rak thumh cang.\nSecretary of State Pompeo nih cun 2019 chungah cun ralzaam 30,000 le dornak kawltu (asylum seeker) 280,000 tiang lawng US nih a cohlan te lai tiah a thanh.\nAtu bantukin tam taktak in ralzaam cohlan ding milu zat thumh a sinak hi US ramchung peem/luhnak phung (immigration policy) renghnak caah a si tiah zumh a si. Cu tikah, US ahhin phungninglo in luh khawh a si lai lo, cun phungning zong in US ram chung luh hi a har deuh chinchin cang lai tinak khi a si.\n“Atu ah ralzaam cohlan ding milu zat chuahpimi hi UNHCR nih a pekmi bawmhnak le runvennak ti bantuk a riantuannak tampi zoh chih in tuak a herh” tiah Pompeo nih cun faak piin a chim.\n“Cu lawng si loin, hi ralzaam milu hi adangdang mi harsa bawmhchanhnak pawl tuak/telh loin zoh awk a si lo. Cheukhat nih cun ralzaam cohlannak lawng hi vawlei pumpi bawmhchanh hau mi pawl caah US riantuannak/pekchanhnak ah an ruah lai. Hi tin an ruah ahcun a palh lai”.\n“Atu US cozah nih ralzaam kong phunglam (refugee policy) a chuahsermi hi US ram pumpi thathnemnak caah a si. Vawlei cung ah nun siangbik ram kan si, cun kan si peng rih fawn lai”, tiah Pompeo nih a chim chih.\n1980 thawk in atu tiangah ralzaam laaknak kong ah a niambik milu chuahpi a si hi atu tan hi a si. 2018 chung caah Trump nih 45,000 lawng laak dingin a rak thumh cang.\nAtu tan ralzaam laaknak kong ceihhmainak ahhin Department of Defence le State Department telh in adangdang zungthen hna nih 45,000 hin pehzulh dingin an dirpi tiah an chim.\nAsinain, atu tan ah ralzaam 30,000 lawng cohlan ding tiah chuahpi a si i hi zat thengtheng hin Trump cozah nih a laak hrimhrim lai tinak a si lo. Zeicahtiah, a liamcia kum hna ah milu khiahmi nak tlawm deuh in an rak laak ko hna.\nTahchunhnak ah, President George W. Bush chan lioah khan kum khat ah ralzaam 70,000 cohlan dingin khiah a rak si, cun ramhun a tuan a kum khatnak ahkhan 80,000 ah a rak kaih.\nAsinain, Sept 11, 2001 ah ralhrang tukdohnak a rak chuah hnu bak in 2002 ah 27,000 lawng a rak laak hna i a hmaikum ah 28,000 lawng cohlan an rak si.\nAtu bantukin Trump cozah nih ralzaam cohlan ding milu zat a thumh lengmang tikah Syria ramchung raltuknak le vawlei pumpi raldohnak dangdang ruangah pehzulh in vawlei pumpaluk ah ralzaam harsatnak kong ah President Trump cu mi harsa bawmchantu bu hna nih an mawhchiat peng.


CAKEI BIAK HMUN SANG NIH FIANG KO IN LEHNAK ATUAH CANG – The Chinlung Post\nLai Pathawng Pahnih an in phomh lai. Ruang Lian Ceu nih ca tialmi Biak Hmun Sang nih a tang lei bang a van leh cang. Tutan Paih tuahmi zoh cu zoh a nuam bak lai hih. Lai Pathawng veve an i tlai than cang lai. Ho deuh dah teitu a si te lai kan zoh hna lai cu. a tang ca hi Biak Hmun Sang nih Rung Lian ceu a lehnak ca a si. Rung Lian Ceu nih Lai Pa a ka ngamh mi nan um ah cun $5000 in ka singkhaw uh ti mi cung ah ka upat.\nRung Lian Ceu nih “Paih a ka duh mi nan um maw? Nan ka tei cun $5000 CDF sin ah donation ka tuah lai. Kan tei ve hna si cun $5000 Donation nan tuah ve lai. Mah nan ngamh lo cun. Ka min rak chim tuk rih hlah uh, powerlifting ka tuah lio asi.” tiah a tial. Laipa ahcun pathawng veve bak an si. Rung Lian Ceu nih $ 5000 in a ngamhmi nih ka Zuamcawh uh ati caah Lai Pathawng Biak Hmung Sang nih “Atu lio a tthawng bik mi Lai Pa na si caah tei kan duh i kan singkhaw” tiah $ 5000 bak in a van zuamcawh cawlh ve.\nBiak Hmun Sang le Ruang Lian Ceu ah hin ho dah nan zumh deuhmi a si. Biak Hmun Sang zong tu lio a paimi ahcun a thawngbik a si. Rung Lian Ceu hi Laipa ahcun a teimi an um rih lo. Sihmanhsehlaw a paih lonak a sau cang cang. tu lio hi Rung Lian Ceu nih powerlifting ka tuah lio asi. tiah a tial. Rung Lian Ceu nih a chim ning bantuk tein Biak Hmun Sang nih a zuamcawh caah Rian Lian Ceu tu tan cu a paih hrimhrim a hau cang tinak a si. Pasal a biakam le tlahtem ti a si caah Lai Pathawng bik pahnih Ruang Lian Ceu le Biak Hmun Sang paih kan zoh than cang lai.\nThawngpang dang:Mizoram Ah A Dor Mi Ralzam Cheukhat An Kir Nihin July 28 ah k Chawngte East ah a dor lio mi ralzaam 152 lak ah minung 151 cu an khua lei ah an kir than cang tiah Chawngte East YMA president sin in theih a si. Mah ralzaam a kir mi hna hi kan hnu June thla hramthawk ah Chin ramkulh Mualkai ah Chin Defence Force (CDF) le ralhrangbu i kahnak ruangah Mizoram lei ah himnak kawl in a dor mi hna an si.\nChawngte East hruaitu hna chim ningah nihin ah a kir mi 151 hi Thinghual khua mi an si hna i, atu ah an khua cu a him deuh cang ruangah le an khua pawng ah Chin National Army pawl an um cang caah an hna a ngam cang ruangah a si tiah a ti.Tuipuiral YMA area chung a um mi ralzaam cheukhat hna cu an khua/ram a daih deuh cang caah a kir mi an um pah len cang tiah theih a si.Tupuiral group YMA president Pu PC. Ramenga nih a chim ningah tuipuiral group YMA area chungah a um lio mi ralzaam hna hi minung 1411 an si. TCP\nRALHRANG AN HRAM IN KAN BONGH LAI AN TI CANG, TINTAN AN TUAHNING ATURU KO


Taifah, Khupfah A Hmang Mi Hna Caah – VAURAWNG\nJanuary 23, 2019 vaurawng.com Theihtlei 0\nTaifah, Khupfah A Hmang Mi Hna Caah A Tha Taktak Mi\nTaifah, khupfah tibantuk ah a tha taktak mi kokek chuak sii bak kan van langhter. mah cucu zeidah asi ti mi a tanglei ah kan van langhter.\nTaifah le khupfah ah a tha ngaingai mi cu Compeiti asi.\nCompeiti kha ti a tlok thluahmah mi chungah na poih la i, minute 2 tiang lawng na chum lai, cu hnu ah na chuah than lai.\nCu compeiti na chuah than mi cu khengchungah na khuai lai i na chiah lai. Thaw deuh seh ti na duh si ahcun compeiti na khuai mi kheng chungah a thawm deuhnak menmen caah tiin cini tlawmpal te na poih piak lai. cu hnu ah na cawh na cawh lai i ei asi ko.\nCu compoeiti na ei tikah a dang zeihman cawhpiak bak lo in compeiti kha na ei dih lai. nikhat ah compeiti pumkhat mah bantuk khan caan hman tein na ei piak lai i, a tlawmbik na kum a zatceo tluk hrawng na ei piak lai.\nTahchunhnak ah- kum 40 na si ahcun a tlawmbik compeiti pum 20 tel cu nikhat ah pumkhat in na ei piak hau. Compeiti tamdeuh na ei piak khawh ahcun a tha chinchin mi asi.\nKan ruh nih a herhmi dat kha compeiti ah a um, cu tikah compeiti kan ei tikah taifah, khupfah le ruh nih a herhmi dat hna kha a bawmhchanh hna, a pekchanh hna tikah Taifah, khupfah tibantuk zong a damter deuh kho tu asi.\nRashford Hi Rooney le Ronaldo Bantuk In Club Legend


Thawngpang ttha: Trump caah Ruahchannak Thawngpang Thar. – Chin 11 News\nThawngpang ttha: Trump caah Ruahchannak Thawngpang Thar.\nThawngpang ttha: Trump caah Ruahchannak Thawngpang Thar. Ruahchannak a um ti lo timi kha thawng diklo bak asi Ruahchannak tampi a um rih ko e\nA tutan election cu abuai ngaingai, minung pakhat le pakhat zong an I kian duhlo. A fawinak kan chim asi ahcun tthutdenh an I kian duhlo Trump nih a tthutden a kianh duhlo zong asi ii Biden zong nih sungh pek aduh ve baklo. Cu tikah tazacuai in biafiang cu chah asi telai tiah zumh aum bik.\nCu caah Trump caah ruahchannak a um baklo ti hi a diklomi a si. Ruahchannak tampi aum ko rih cu caah thlacam in bawm ve cio hna usih. Thin atur hringhran ko a tu a tangmi states 4 chung te ah hin teitu le sungtu cu theihkhawh asi cang lai. Bawipa remruat si koseh aa teichom in news upadtes ka vun langh ter lengmang lai.


Minung Kan Sinak Man A Dang Tuk! – The Cherry Par\nMinung Kan Sinak Man A Dang Tuk!\nMarch 13, 2021 Cherry News\nNikum i US palek nih an tlaih i, mirang palek, Derek Chauvin nih a hngawng ah a rial chih i, an thimi George Floyd chungkhar hna cu MINNEAPOLIS City Council nih US$ 27millio liamh ding in nizan ah biachahnak an tuah.\nA ngaingai tiah cun Geroge Floyd timi minak pa hi mitha a si lem lo. Voi 10 tluk thong a tla i tazacuai a tong bal cangmi a si. An tlaih lio zongah phaisa hleng a ken caah an tlaihmi a si. Asinain palek nih an tlaihhnak in a thimi a si caah a phungning bantuk tein pelek pawl cu tazcuai an tong. Minneapolis City Council cu palek pawl an tuahsernak ah tuanvo latu bik an si caah atu bantuk in George Floyd chungkhar hna cu $27million an liamhnak hna a si. Chim duhmi cu US ah minung sinak man a ngeihning le minung sinak man a fahnak kha ka chim duhmi a si.\nKawlram ahcun ralkap nih zeihmanh sualnak a ngei lomi minung an thah cuahmah hna, thah lawng hmanh an i za lo, an chungril vialte zong an hlai i an fir rih, mah tiang zong an i za rih lo, an ruak tiang an hlai rih hna. A ruak zong a thimi chungkhar hna nih amah nawl in ruak fimnak nawl hmanh an ngei lo. Pale nih phaisa liamh cu chim lo, a thimi chungkhar nih zei poah tuanvo laak a si. Ui le ar man tluk hmanh ah an kan ruat lo. Mah kong ruah ah lungfak ceilh ding si lo.\nUktu chia, uktha tha lo, rule of law a um lonak ram i nun hi nun man ngei lo kan si. Tulio Kawlram ah hremnak, tukvelhnak a temtuar mi vialte hna nih teinak co hna sehlaw kan ram ah daihnak le zalonnak leng hram ko seh. Mithat lainawng hna nih an tuahsernak man hi an thih hlan lo liam ve hna seh. Credit: Salai Lairamthang\n← Breaking News: Hakha Mino Pangan Tlaih Dingin Ralkap Le Palek Nih An Kawl Cuahmah Hna\nRalkap sin thawng petu sin, a hnu bik ralrin peknak cathanh chuah →